Ketahui Bahaya Penyakit Bipolar Mania Terhadap Remaja!

Baru-baru ini, gempar satu negara apabila seorang penyanyi muda tanah air iaitu Zynakal, bertindak menyerang pekerja asing di salah sebuah stesen minyak di ibu kota. Pelantun lagu
 Terbang
yang berusia 21 tahun ini kemudiannya ditahan dan didenda oleh mahkamah sebanyak RM 2,800. Menurut kenalan rapatnya iaitu Syazwan Zanini, Zynakal atau nama sebenarnya Muhammad Raziq Rosli telah disahkan menghidap penyakit bipolar mania dan kini sedang mendapatkan rawatan lanjutan di wad psikiatri di Hospital Kuala Lumpur.

Menurut rakan baiknya itu lagi, Zynakal pada awalnya menolak untuk pergi ke hospital bagi memeriksa keadaannya. Namun begitu, dia akhirnya akur juga untuk mendapatkan rawatan lanjutan selepas merasakan ada sesuatu yang tidak kena terhadap dirinya. Dia dikatakan mempunyai pelbagai personaliti yang berbeza. Jika ada yang beranggapan dia sebenarnya menyalahgunakan dadah, ia ternyata silap kerana hasil ujian air kencing menunjukkan dia bebas daripada sebarang pengaruh dadah.

Sehingga kini, penyanyi muda ini masih menerima rawatan lanjutan dan belum boleh keluar daripada hospital sehingga keadaannya benar-benar pulih. Persoalannya, apakah itu penyakit bipolar mania? Mungkin ramai yang belum faham mengenai penyakit bipolar mania dan apakah simptom serta punca ia berlaku. Untuk mengetahui mengenainya dengan lebih lanjut, sila ikuti artikel ini.

Apa itu penyakit bipolar mania?

Penyakit bipolar mania ini adalah satu gangguan kompleks yang berlaku pada mental akibat gabungan daripada faktor genetik dan faktor bukan genetik dan banyak menyerang golongan remaja. Individu yang menghidapi penyakit ini kebiasaannya akan mempunyai pelbagai personaliti yang berbeza, sukar untuk tidur, sukar untuk fokus dan mempunyai mood yang sering berubah secara tiba-tiba. Penyakit bipolar boleh dikategorikan kepada beberapa tahap, bergantung kepada tempoh masa ia berlaku dan tahap keterukannya.

Berikut merupakan tahap penyakit bipolar:

Bipolar 1:
Individu dengan bipolar jenis ini akan mengalami sekurang-kurangnya satu gangguan mania berterusan selama 7 hari atau lebih dan perlu ditahan di hospital untuk rawatan lanjutan.

Bipolar 2:
Individu dengan bipolar jenis ini akan mengalami gangguan mania yang kurang teruk, dikenali sebagai hypomania. Ia akan berterusan sekurang-kurangnya 4 hari dan mengalami gangguan pada hampir setiap hari.

Gangguan cyclothymic:
Individu dengan bipolar jenis ini akan mengalami beberapa siri hypomania namun tidak satu pun daripada gangguan tersebut cukup teruk untuk mencapai kriteria diagnosis penyakit bipolar mania.

Apa simptom penyakit bipolar mania?

Simptom penyakit ini adalah lebih kurang sama dengan gangguan depresi, seperti:

Hilang selera makan

Perubahan berat badan secara mendadak

Sukar untuk fokus, mengingat dan membuat keputusan

Sering berasa letih

Mood tidak menentu

Perasaan serba salah

Selalu dalam kegelisahan

Selalu berprasangka buruk

Berasa diri tidak berguna

Berasa diri tidak boleh dibantu

Insomnia

Hilang minat dalam hobi

Hilang libido

Sakit fizikal yang tidak bertindak balas dengan apa-apa ubatan atau rawatan seperti sakit kepala dan sakit perut

Terfikir untuk membunuh diri

Apa punca penyakit bipolar mania?

Kebiasaannya, penyakit bipolar mania akan berlaku kepada remaja yang berusia di antara 15 hingga 24 tahun. Ini bermakna ia sangat jarang berlaku kepada golongan kanak-kanak atau individu dewasa.

Sama seperti kebanyakan gangguan mental yang lain, punca sebenar penyakit bipolar mania adalah tidak diketahui. Pun begitu, kebanyakannya berlaku akibat fungsi otak yang tidak normal dan kadangkala adalah disebabkan oleh genetik.

Tahap keterukan gangguan penyakit ini adalah bergantung kepada individu itu sendiri. Kebanyakannya mungkin memerlukan rawatan lanjutan di hospital namun masih ada individu yang mengalaminya dan mampu menjalani kehidupan yang normal.

Mengapa golongan remaja perlu berhati-hati?

Seperti mana yang kita sedia maklum, penyakit ini kebanyakannya menyerang remaja dan contoh yang boleh kita ambil ialah berkenaan penyanyi muda dari Malaysia, Zynakal. Seperti yang dapat kita lihat, penyakit ini mungkin akan menyebabkan karier nyanyian penyanyi muda ini musnah. Disebabkan itu, golongan remaja perlu berhati-hati.

Begitu juga dengan remaja yang masih berada di bangku sekolah. Tanpa pantauan ibu bapa, remaja yang menghidapi penyakit ini mungkin akan mengalami simptom di sekolah. Disebabkan itu, mereka sudah pasti akan berperangai pelik dan rakan-rakan di sekolah pula pasti akan memulaukan mereka. Ini mungkin akan membuat mereka terjerumus kepada masalah lain.

Sekiranya anak remaja anda didiagnosis dengan penyakit ini, pastikan anda sentiasa memberikan mereka ubatan seperti
lithium
,
anticonvulsants
,
antipsychotics
,
antidepressants
  atau
benzodiazepines
, dengan preskripsi doktor. Selain itu, pastikan juga anak remaja anda menerima rawatan seperti terapi berkala dengan pihak hospital. Paling penting, sentiasa kekalkan gaya hidup yang sihat untuk mengelakkan stres yang berlebihan dalam hidup anak remaja anda.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Gangguan Mental Berpotensi Melanda Mereka yang Tinggal Bersendirian


Ada Protein Dalam Air Kencing? AWAS! Ini Bahaya Untuk Buah Pinggang Anda

Apa yang boleh menyebabkan wujudnya protein dalam air kencing? Adakah terdapat cara untuk merawat keadaan tersebut yang boleh dicuba?

Teruskan membaca perkongsian artikel ini untuk mengetahui dengan lebih lanjut.

Untuk mendapatkan lebih banyak info tentang Urologi, sila dapatkannya
di sini
.

Protein dalam air kencing

Seseorang dengan proteinuria mempunyai air kencing yang membawa jumlah protein yang luar biasa. Keadaan ini biasanya menandakan penyakit buah pinggang.

 Jika buah pinggang sihat, penapisnya tidak akan membenarkan sejumlah besar protein melepasinya.

Walau bagaimanapun, jika penapis
dirosakkan oleh penyakit buah pinggang,
 boleh menyebabkan albumin seperti protein, keluar daripada darah dan masuk ke dalam air kencing.

Pengeluaran protein dalam tubuh yang berlebihan juga menjadi punca pengeluaran protein dalam air kencing.

Simptom awal penyakit buah pinggang tidak banyak berlaku. Proteinuria yang boleh ditemui melalui ujian urin yang dilakukan semasa ujian fizikal rutin boleh menjadi salah satu
tanda penyakit buah pinggang yang pertama.

Untuk melihat prestasi semasa buah pinggang, ujian darah kemudiannya akan dijalankan.

Faktor risiko
proteinuria

Berikut adalah dua faktor paling biasa untuk proteinuria:

Tekanan darah tinggi (hipertensi)

Diabetes

Kedua-dua faktor risiko ini boleh merosakkan buah pinggang anda, akhirnya menyebabkan proteinuria.

Selain daripada tekanan darah tinggi dan kencing manis, terdapat jenis lain penyakit buah pinggang yang mungkin menyebabkan protein memasuki urin. Sebagai contoh:

Gangguan sistem imun

Toksin

Ubat-ubatan

Jangkitan

Trauma

Keadaan yang mempengaruhi buah pinggang anda

Protein yang berlebihan dalam tubuh boleh menyebabkan proteinuria.
Multiple myeloma
 dan
amyloidosis
 adalah dua contoh biasa.

Berikut termasuk faktor risiko lain:

Sejarah keluarga penyakit buah pinggang

Obesiti

Berumur lebih daripada 65 tahun

Tekanan darah tinggi dan proteinuria semasa kehamilan

Bangsa: Terdapat lebih banyak peluang kepada Pacific Islanders, Hispanik, Orang Asli Amerika, Afrika-Amerika akan mempunyai tekanan darah tinggi dan mempunyai penyakit buah pinggang serta proteinuria.

Bagi sesetengah orang, protein boleh bocor ke dalam urin semasa mereka berdiri daripada semasa mereka berbaring. Keadaan ini dipanggil proteinuria ortostatik.

Rawatan protein dalam air kencing

Oleh sebab ia bukan penyakit tertentu, rawatan proteinuria bergantung kepada mengenal pasti dan mengawal punca laten.

Ia sememangnya penting untuk menjalankan pengurusan perubatan yang sesuai jika penyakit buah pinggang adalah penyebab proteinuria.

Penyakit buah pinggang kronik, jika tidak dirawat, akan
menyebabkan kegagalan buah pinggang.

Sekiranya proteinuria ringan atau sementara, anda mungkin tidak perlu merawatnya. Doktor kadang-kadang boleh menpreskripsikan beberapa ubat, terutamanya bagi mereka yang mempunyai tekanan darah tinggi dan/atau diabetes.

Dua kelas ubat yang biasanya disyorkan ialah:

Perencat ACE

ARBs

Untuk
mengelakkan kerosakan buah pinggang
 daripada menjadi lebih teruk, rawatan yang sesuai terutama pada orang yang mempunyai penyakit kronik seperti tekanan darah tinggi dan diabetes adalah sangat penting.


Dipanggil Nama Haiwan Lain Bila Terbang, Ini 6 Cara Efektif Halau Lipas Di Rumah!

Serangga ini mungkin kecil tetapi ia sangat menggelikan serta mengerikan bagi sesetengah orang! Maka, individu kena tahu cara halau lipas dari kediaman agar ia tidak lagi
mengganggu kehidupan dan kesihatan anda seisi keluarga
. Bagaimana?

Untuk mendapatkan lebih banyak informasi berkenaan Habit Sihat, anda boleh klik
di sini
.

Kenapa ramai orang benci dengan lipas?

Merupakan
antara serangga perosak paling popular
, lipas mampu kekal hidup di dalam situasi dan lokasi yang tiada siapa sangka. Bayangkan, ia telah wujud di muka bumi ini sejak 300 juta tahun yang dahulu dan tidak pupus sehingga saat ini!

Disebabkan
 karakteristik serangga ini yang jijik lagi kotor
, tidak hairan ramai orang benci dengan lipas. Bahkan, ada juga individu yang tidak mahu ada sebumbung atau sebilik dengannya.

Selain itu juga, ada individu yang
tidak gemar dengan serangga kotor ini akibat fobia
. Mereka yang takut untuk memegang atau gerun dengan hanya melihat lipas disebut dengan istilah
katsaridaphobia
.

Keberadaan lipas di dalam rumah juga akan beri kesan buruk terhadap kesihatan serta kehidupan, dengan cara:

Mencemarkan makanan dan minuman

Menyebarkan kuman penyebab penyakit

Mencetuskan reaksi alergi atau alahan

Memasuki rongga tubuh badan manusia

Melukai kulit akibat gigitan atau sengatan

Jadi, apa tunggu lagi? Anda kena mula amalkan cara halau lipas dari rumah agar hidup lebih tenang!

Cara halau lipas dari rumah yang efektif!

Tidak perlu langgan khidmat profesional hanya untuk menghapuskan kewujudan serangga ini di rumah kerana beberapa tip yang berikut mungkin boleh bantu anda menyingkirkan lipas:

#1. Bersihkan rumah anda dengan kerap

Pertama dan paling penting, anda kena tahu bahawa lipas sangat gemar dengan persekitaran yang kotor lagi busuk.
Bersihkan rumah dengan kerap adalah usaha utama
 yang perlu dibuat.

Fokuskan pada tempat yang tinggi potensi untuk ia membiak
 seperti di tandas, dapur, stor serta di celah-celah perabot
 rumah anda. Mungkin tip yang seterusnya ini akan dapat membantu.

Teknik halau lipas #2. Pasang perangkap lipas

Anda boleh pasang perangkap serangga ini
 pada tempat-tempat yang tersembunyi seperti di celah-celah perabot. Ada banyak jenis perangkap yang anda boleh gunakan sama ada ia dalam bentuk sangkar, gam atau racun untuk terus membunuh serangga ini.

Namun anda perlu ingat agar meletakkan ia jauh daripada jangkauan anak kecil dan haiwan peliharaan anda dalam usaha mengelakkan mereka pula yang terjatuh atau terkena perangkap lipas.

Teknik halau lipas #3. Guna racun lipas

Sehubungan di atas tadi, anda sudah tentu perlu membunuh lipas yang telah terperangkap bukan? Cara paling mudah, cepat dan efektif untuk itu adalah dengan gunakan racun lipas sama ada dalam bentuk pepejal, cecair atau semburan yang ada dijual di pasar raya.

Ya, anda juga boleh
 gunakan insektisida pembunuh serangga lain
 seperti nyamuk atau lalat. Pun begitu, jangan sembur racun ini terlalu banyak kerana ia akan menjejaskan udara dan aroma.

#4. Buang telur lipas yang ada dalam rumah anda

Kenapa perlu fikir cara halau lipas sedangkan kita boleh
mencegah atau mengawal kewujudan serangga kotor ini
 daripada awal lagi? Caranya adalah dengan hanya menyingkirkan telurnya.

Berbentuk seperti biji kopi dengan gerigi pada satu sisi, sebiji telur yang hanya dibiarkan akan melahirkan berpuluh ekor lipas. Buang telur ini sebelum ia menetas adalah kunci utamanya.

#5. Bersihkan segala sisa makanan dan minuman

Jika anda mempunyai tabiat untuk membiarkan atau melonggokkan sisa makanan dan minuman di suatu tempat, segera ubah ia kerana ini akan
mewujudkan sebuah habitat ideal untuk lipas
.

Dengannya, anda bukan sahaja akan mampu mengelakkan daripada ia menjadi habitat untuk serangga ini malah memutuskan sumber makanan lipas. Akibatnya, ia tidak mampu untuk terus hidup.

Cara halau lipas #6. Haiwan peliharaan

Akhir sekali, anda juga mungkin
boleh bela haiwan peliharaan seperti kucing
 yang aktif memburu serta membunuh serangga seperti lipas kerana ia sudah wujud di dalam naluri mereka.

Selain boleh jadi antara cara halau lipas yang efektif, haiwan peliharaan yang dibela itu juga boleh menjadi pelindung untuk anda jika diserang sekumpulan lipas terutama ketika ia terbang.

Baca lagi artikel berkaitan:

Haiwan Peliharaan Apa Yang Sesuai Untuk Anak Anda?

Tak Salah Beri Anak Haiwan Peliharaan, Cuma WASPADA Dengan 13 Jangkitan Ini!

Konklusinya, ada banyak teknik halau lipas dari rumah yang anda boleh cuba. Namun jika usaha anda itu tidak berhasil, segera hubungi profesional
pest control
untuk
membantu anda menghalau serangga perosak ini
 dari kediaman dan kehidupan anda!


Bagaimana Mencerahkan Kulit Secara Semula Jadi

Selain senyuman menawan, muka bujur dan rambut panjang, kulit cerah secara semula jadi  juga senjata wanita. Oleh itu, ramai yang tertanya-tanya jika terdapat sebarang cara untuk mencerahkan kulit mereka secara semula jadi. Jika anda salah seorang daripada mereka, bacalah artikel ini.

Pelan pemakanan sihat

Gaya hidup yang sihat dengan pemakanan yang baik adalah salah satu penyelesaian utama untuk mendapatkan kulit cerah secara semulajadi. Makanan-makanan yang digalakkan termasuklah:

Lobak merah

Lobak merah mengandungi sejumlah besar Vitamin C dan karotena yang mempunyai banyak manfaat kepada kulit dan rambut. Untuk mendapatkan kulit sempurna, anda perlu makan lobak merah atau minum jus lobak merah dengan kerap.

Tomato

Sayur merah dan berjus ini adalah sumber besar lycopene. Tomato juga boleh membantu mengurangkan berat badan dan mencegah kanser.

Ubi bit (Beetrot)

Sayur merah ini memang kaya dengan vitamin dan zat besi. Ia membantu meningkatkan aliran darah, dan menonjolkan rona merah jambu pada pipi.

Teh

Teh hijau adalah minuman herba yang boleh membantu kulit anda kerana ia adalah antioksidan yang terkenal dengan fungsi anti-penuaan dan memerangi radikal bebas.

Cili kembung (bell pepper) kuning

Makanan jenis ini merupakan makanan mesra kulit yang kaya dengan
vitamin C
. Cili kembung membantu anda mendapatkan kulit berseri dan cantik.

Minyak zaitun

Penyelidikan pada tahun 2012 dalam jurnal PLOS ONE mendapati bahawa penggunaan minyak zaitun lebih tinggi pada setiap hari (lebih kurang 8.4 gram atau 2 sudu teh / hari) akan menjadikan kulit anda lebih baik berbanding dengan mereka yang menggunakan kurang daripada 3.8 gram.

Rawatan sampingan

Terdapat juga beberapa rawatan sampingan untuk mencerahkan kulit.

Menggunakan lemon

Campur 1 sudu besar (14.8 ml)
jus lemon,
1 sudu jus tomato, 1 sudu besar jus timun, dan 1 sudu besar (14.8 ml) pes cendana. Sapukan kepada kulit kemudian biarkan selama 15-20 minit. Bilas muka dengan air suam dan sapukan pelembap.

Berhenti merokok

M
erokok
 menjadikan kulit anda menjadi lebih tua. Minta suami atau rakan sebilik anda untuk berhenti merokok selama-lamanya. Jika mereka ingin merokok, minta mereka untuk mencari tempat lain.

Minum air

Cuba minum 6 atau 8 cawan air mineral untuk hasil yang terbaik.

Pakai pelindung matahari setiap hari

Matahari dengan sinaran UV negatif boleh memberi kesan kepada kulit anda mahupun membawa kepada
kanser kuli
t. Oleh itu, sebelum keluar, anda perlu melindungi kulit anda daripada sinaran UV dengan memakai pelindung matahari.


Sindrom Prader-Willi

Definisi

Apa itu Sindrom Prader-Willi?

Sindrom Prader-Willi adalah penyakit yang jarang berlaku, di mana ia muncul ketika lahir serta menyebabkan beberapa masalah fizikal, mental dan tingkah laku. Ciri utama sindrom Prader-Willi adalah rasa lapar yang selalu berlaku pada usia sekitar dua tahun.

Mereka yang mempunyai sindrom Prader-Willi berkehendak untuk makan secara berterusan kerana mereka tidak pernah merasa kenyang (
hyperphagia
) dan biasanya mengalami masalah mengawal berat badan mereka. Banyak komplikasi yang terhasil dari Sindrom Prader-Willi adalah disebabkan oleh obesiti.

Apakah kebarangkalian Sindrom Prader-Willi?

Sindrom Prader-Willi boleh menjejaskan pesakit pada mana-mana lapisan umur. Ia boleh diuruskan dengan mengurangkan faktor risiko anda. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Sindrom Prader-Willi?

Tanda-tanda dan simptom bagi sindrom Prader-Willi biasanya berlaku dalam pelbagai fasa. Tanda-tanda yang mungkin wujud sejak lahir termasuklah:

Tona otot yang lemah. Tanda utama semasa bayi adalah tona otot yang lemah (hipotonia). Bayi dilihat berehat dengan siku dan lututnya melurus dengan longgar dan bukannya tetap, dan mereka dirasakan seperti longlai atau seperti anak patung kain ketika dipegang.

Ciri-ciri wajah yang berbeza. Kanak-kanak mungkin dilahirkan dengan mata berbentuk badam, lengkungan kepala di pelipis, sudut mulut ke bawah dan bibir atas yang nipis.

Kegagalan untuk berkembang dengan baik. Bayi mungkin mempunyai refleks menghisap yang kurang baik kerana tona otot menurun. Oleh kerana hisapan yang kurang baik, pemakanan juga menjadi sukar, maka mereka mengalami peningkatan berat badan yang perlahan.

Kekurangan koordinasi mata (strabismus). Mata bayi tersebut mungkin tidak bergerak bersama-sama – ia boleh bersilang atau melilau ke arah lain.

Secara umumnya, kadar respons yang lemah. Bayi mungkin dengan janggalnya kelihatan penat, bertindak balas dengan tidak baik pada rangsangan, susah untuk bangun atau tangisan yang lemah.

Ciri-ciri lain dari sindrom Prader-Willi akan muncul semasa awal kanak-kanak dan kekal sepanjang hayat, serta memerlukan pengurusan atau rawatan yang teliti. Ciri-ciri ini mungkin termasuklah:

Ketagihan makanan dan berat badan.

Organ seks yang tidak berkembang (
hypogonadism
).

Pertumbuhan dan pembangunan fizikal yang kurang baik.

Kecacatan intelektual.

Perkembangan motor yang lambat.

Masalah percakapan.

Masalah tingkah laku.

Gangguan tidur.

Skoliosis.

Masalah endokrin lain.

Tanda-tanda dan gejala-gejala lain sindrom Prader-Willi termasuklah:

Penglihatan jarak dekat (miopia) dan masalah penglihatan lain.

Kulit dan rambut berwarna lebih cerah berbanding ahli keluarga lain.

Toleransi kesakitan yang tinggi, menjadikannya sukar untuk mengenal pasti kecederaan atau penyakit.

Masalah mengawal suhu badan semasa demam atau di tempat yang panas dan sejuk.

Mungkin terdapat beberapa gejala yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.

Bila saya harus berjumpa doktor?

Jika anda mempunyai sebarang tanda atau simptom yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Adalah dinasihatkan untuk anda membincangkan dengan doktor tentang apa yang terbaik untuk keadaan anda.

Punca

Apakah punca Sindrom Prader-Willi?

Sindrom Prader-Willi adalah gangguan genetik, keadaan yang disebabkan oleh kesilapan dalam satu gen atau lebih.

Sindrom ini mengganggu fungsi normal bahagian otak yang dipanggi hipotalamus (
hypothalamus
). Hipotalamus mengawal kelaparan dan rasa dahaga, serta melepaskan hormon yang mendorong perembesan bahan-bahan lain yang bertanggungjawab untuk pertumbuhan dan perkembangan seksual.

Faktor-faktor Risiko

Apakah yang meningkatkan risiko saya kepada Sindrom Prader-Willi?

Kebanyakan kes sindrom Prader-Willi berlaku secara rawak, tanpa sejarah keluarga terhadap penyakit ini. Dalam kes-kes yang jarang berlaku, gangguan ini mungkin diwarisi, atau diturunkan dalam keluarga. Oleh itu, orang yang mempunyai sejarah keluarga terhadap sindrom Prader-Willi mempunyai risiko yang lebih tinggi untuk mengalami gangguan itu.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Prader-Willi didiagnosis?

Pada bayi, tanda-tanda yang boleh menggesa penyedia penjagaan kesihatan anda untuk melaksanakan ujian darah untuk sindrom Prader-Willi termasuklah:

Tona otot yang lemah dan tangisan yang lemah.

Masalah menghisap dan memakan yang kurang baik.

Mata berbentuk badam dan lengkungan kepala di bahagian pelipis.

Masalah dengan pertumbuhan dan perkembangan.

Pada kanak-kanak yang lebih tua, penyedia penjagaan kesihatan anak anda mungkin mengesyaki sindrom Prader-Willi jika anak anda menunjukkan tanda:

Makan dan berat badan yang berlebihan.

Organ seks yang tidak berkembang.

Ketinggian pendek serta tangan dan kaki kecil.

Kelewatan perkembangan.

Kecacatan intelektual.

Air liur yang pekat dan likat.

Diagnosis definitif hampir selalunya boleh dibuat dengan ujian makmal. Ujian genetik khas boleh mengenal pasti keluarbiasaan dalam kromosom anak anda yang menunjukkan sindrom Prader-Willi.

Bagaimana pesakit Sindrom Prader-Willi dirawat?

Diagnosis dan rawatan awal dapat meningkatkan kualiti hidup bagi seseorang dengan sindrom Prader-Willi. Sebuah pasukan profesional kesihatan mungkin akan bekerja dengan anda untuk menguruskan keadaan.

Kebanyakan kanak-kanak dengan sindrom Prader-Willi memerlukan perhatian dan rawatan pada yang berikut:

Pemakanan yang baik untuk bayi.

Rawatan hormon pertumbuhan manusia.

Rawatan hormon seks.

Diet yang sihat..

Rawatan gangguan tidur.

Perkembangan keseluruhan.

Penjagaan kesihatan mental.

Rawatan lain mungkin perlu, bergantung kepada simptom-simptom tertentu anak anda atau komplikasi yang terhasil.

Kebanyakan orang dengan sindrom Prader-Willi memerlukan penjagaan dan penyeliaan khusus sepanjang hayat mereka. Ramai orang dewasa dengan gangguan ini tinggal di pusat kediaman penjagaan yang membolehkan mereka makan makanan yang sihat, hidup dengan selamat, bekerja dan menikmati aktiviti riadah. Apabila anak anda mendekati umur dewasa, pertimbangkan strategi ini:

Cari sumber dan perkhidmatan tempatan melalui organisasi yang ada.

Menyelesaikan isu penjaga dan wasiat mengenai penjagaan dan pengawasan masa depan untuk anak anda.

Berbincang dengan penyedia penjagaan kesihatan anak anda berkenaan cadangan-cadangan terhadap kaedah peralihan kepada rawatan perubatan dewasa.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Prader-Willi?

Gaya hidup dan kaedah rawatan sampingan yang berikut mungkin membantu anda menghadapi sindrom Prader-Willi:

Angkat anak anda dengan berhati-hati. Bayi dan anak-anak dengan sindrom Prader-Willi mempunyai tona otot yang lemah, yang meningkatkan risiko mereka tergelincir di celahan tangan anda apabila anda mengangkat mereka di bawah ketiak mereka.

Ikuti pelan pemakanan yang ketat. Pengambilan diet kalori rendah adalah penting untuk memastikan anak anda tidak mendapat berat badan berlebihan. Rangka masa untuk makan dan jenis makanan yang disediakan bagi membantu membentuk rutin dan membantu anak anda memahami jangkaan.

Ambil langkah untuk mencegah makan secara tidak terkawal. Elakkan membeli makanan ringan yang berkalori tinggi. Simpan makanan daripada capaian anak anda. Kunci bilik makanan, peti sejuk dan almari. Gunakan pinggan mangkuk yang kecil untuk hidangan.

Rujuk tentang suplemen untuk diet anak anda. Sekiranya anak anda menjalani diet berkalori terhad, tanya penyedia penjagaan kesihatan anda sekiranya vitamin atau mineral tambahan diperlukan untuk memastikan pemakanan kekal seimbang.

Menggalakkan aktiviti harian yang kerap. Meningkatkan aktiviti fizikal dan senaman dapat membantu mengawal berat badan dan memperbaiki fungsi fizikal.

Tetapkan had. Buat jadual yang baik dan selesaikan segala masalah tingkah laku. Sekiranya diperlukan, dapatkan bantuan untuk menangani masalah tersebut.

Tetapkan jadual ujian pemeriksaan yang sesuai. Bincang dengan penyedia penjagaan kesihatan anda tentang kekerapan saringan yang diperlukan untuk mengesan komplikasi sindrom Prader-Willi, seperti kencing manis, Osteoporosis atau tulang belakang melengkung yang luar biasa (Skoliosis)

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Cuti Bersalin: Apa yang Perlu Anda Ketahui?

Kesihatan dan tumbesaran bayi anda adalah sangat penting, terutama dalam tempoh-tempoh akhir kehamilan. Setiap detik adalah sangat berharga. Sebelum anda mula mengambil cuti bersalin untuk berpantang, terdapat beberapa perkara yang perlu anda ketahui sebagai persiapan untuk menghadapi proses bersalin.

Apakah tempoh mengandung yang mencukupi?

Secara umumnya, tempoh mengandung yang normal dan mencukupi, akan berlangsung antara 280 hari atau 40 minggu. Bagi bayi pramatang, tempoh kelahiran akan berlaku sebelum cukup 37-minggu dalam tempoh kehamilan anda. Untuk bayi yang sangat pramatang akan dilahirkan antara minggu ke-23 hingga minggu ke-28 kehamilan. Bayi pramatang sederhana pula akan lahir antara minggu k- 29 hingga minggu ke-33. Antara minggu ke-34 hingga minggu ke-37, bayi yang lahir dapat tempoh ini dikenali sebagai bagi pramatang lewat. Kebiasaannya, bayi yang lahir sebelum minggu ke-39 kehamilan berdepan dengan risiko yang besar untuk mengalami masalah pernafasan, gula dalam darah, dan masalah lain yang mungkin cenderung menyebabkan bayi anda dimasukkan ke unit perawatan intensif neonatal (
neonatal intensive care unit
, NICU).

Persediaan yang perlu dilakukan sebelum cuti bersalin

Menunggu selama 9 bulan bagi tempoh kehamilan untuk tiba ke masa anda melahirkan bayi anda ke dunia pastinya merupakan detik yang sangat dinantikan, malahan ia pastinya merupakan masa yang dinantikan oleh seluruh keluarga anda. Namun, sebelum itu, terdapat beberapa perkara penting yang perlu dititikberatkan oleh bakal ibu untuk memastikan proses kelahiran bayi anda berjalan lancar. Berikut adalah langkah persediaan yang boleh dilakukan sebelum anda bersalin.

 Menghadiri kelas persediaan bersalin

Selain mendapatkan maklumat dan pengalaman daripada mereka yang pernah menjadi ibu, anda juga boleh mendapatkan informasi lanjut dengan menghadiri kelas persediaan untuk bersalin. Tujuan kelas ini dijalankan adalah untuk mengetahui lebih lanjut dan spesifik mengenai kelahiran bayi yang akan memudahkan anda membuat keputusan dan mengurangkan perasaan takut serta gementar. Berikut merupakan perkara asas yang akan diajar kepada anda melalui kelas persediaan untuk bersalin:

Petanda kelahiran

Simptom normal kelahiran

Teknik untuk mengawal kesakitan

Bagaimana pasangan anda boleh membantu semasa kelahiran

Bila waktu anda perlu memanggil doktor atau jururawat

 Mencukur bulu ari-ari

Ketika sedang hamil, anda mungkin runsing sama ada perlu mencukur bulu ari-ari anda atau tidak terutamanya jika ini merupakan kehamilan kali pertama. Hakikatnya, kawasan ari-ari yang bersih dan kemas akan memudahkan anda dan doktor untuk melakukan prosedur kelahiran. Ia juga dapat mengurangkan risiko infeksi yang boleh dihidapi sekiranya bulu ari-ari tidak dicukur sebetulnya sebelum kelahiran bayi. Oleh itu, pakar perubatan menyarankan anda untuk mencukur bulu ari-ari anda sebelum melahirkan anak untuk tujuan keselamatan dan kebersihan anda dan kandungan.

 Mengetahui peringkat proses kelahiran

Setiap wanita mempunyai peringkat proses kelahiran yang berbeza. Tiada siapa yang dapat meneka atau mengenal pasti tempoh peringkat proses kelahiran mereka sendiri. Secara dasarnya, anda akan mengalami tiga peringkat semasa proses kelahiran anda:

Peringkat pertama
: peringkat ini bermula apabila otot rahim mula mengecut, mengembang dan kemudian relaks yang akan membantu pembukaan serviks. Fasa ini boleh berlaku beberapa jam sehingga beberapa hari. Anda akan mengalami kontraksi aktif yang kerap dan bertahan selama beberapa minit.

Peringkat kedua
: peringkat ini bermula apabila serviks anda mula meluas dan menolak bayi keluar.

Peringkat ketiga
: peringkat ini adalah fasa bayi anda sudah dilahirkan. Kontraksi akan terus berlaku sehingga plasenta dikeluarkan daripada saluran kelahiran anda.

 Bersedia menghadapi kesakitan

Bagi membantu mengawal kesakitan semasa bersalin, anda boleh melakukan perkara-perkara berikut:

Urutan perineum:
 urutan perineum ini adalah teknik yang secara perlahan-lahan dapat meregangkan kulit dan tisu sekitar vagina dan anus anda semasa minggu terakhir kehamilan. Kebiasaannya, anda boleh lakukan urutan ini pada minggu ke-34 kehamilan. Menurut kajian, urutan perineum ini menunjukkan keberkesanan dengan mengurangkan kekoyakan perineum semasa bersalin.

Senaman pelvik atau senaman kegel:
 otot pelvik anda perlu untuk meregang dalam usaha menolak bayi anda keluar melalui pelvis. Oleh itu, wanita hamil perlu melakukan senaman pelvik dengan kerap bagi memastikan proses bersalin berjalan lancar.

Bagaimana mengatasi kerisauan sebelum cuti bersalin?

Bagi ibu yang pertama kali akan melalui pengalaman proses kelahiran bayi, pastinya terdapat beberapa perkara yang menjadi kerisauan dan kebimbangan di hati dan fikiran. Gementar? Takut? Ia adalah rasa yang normal untuk dilalui. Berikut adalah beberapa perkara yang sering menjadi kebimbangan sebelum menempuhi proses bersalin.

 Risau terlambat untuk melahirkan

Kebanyakan ibu hamil risau kandungannya akan lahir di tempat selain katil hospital akibat terlambat. Sebenarnya, proses melahirkan anak tidak berlaku dengan secepatnya. Sekiranya anda pernah melahirkan anak sebelum ini, proses kali kedua ini tidak serumit yang pertama. Berhubung dengan doktor untuk mengetahui tanda-tanda sebenar saat melahirkan semakin dekat agar anda dapat merancang masa dengan sebaik mungkin. Selain itu, sediakan persiapan yang secukupnya agar anda bersedia untuk ke hospital pada bila-bila masa sahaja.

 Risau terhadap kesakitan

Kerisauan ini sememangnya dialami oleh setiap ibu hamil. Jika kerisauan ini berterusan dan semakin teruk, berbincanglah dengan doktor anda tentang pengambilan ubat semasa melahirkan. Menurut pakar, pengambilan ubat semasa melahirkan tidak memudaratkan bayi dalam kandungan dan cuma membuatkan bayi anda berasa mengantuk. Untuk lebih selamat, anda boleh memastikan doktor anda meminimumkan dos ubat demi mengurangkan kesan sampingannya. Anda juga boleh menghadiri kelas-kelas untuk ibu hamil yang boleh mengajar anda teknik pernafasan efektif saat melahirkan. Anda juga perlu percaya terhadap staf profesional yang membantu anda saat melahirkan terutamanya jururawat anda demi menimbulkan perasaan yang lebih tenang dan selamat.

 Risau terhadap kesan epidural

Suntikan epidural boleh membantu mengurangkan sakit ketika melahirkan tetapi ibu hamil juga sebenarnya risau terhadap kesan sampingannya. Ini akan menjadikan ibu hamil tidak mahu mengambil suntikan ini. Namun, keadaan ini tidak seharusnya menjadi kerisauan para ibu kerana kesan sampingan yang berlaku akibat suntikan epidural seperti pening kepala boleh dirawat dengan mudah. Selain itu, suntikan ini juga tidak akan mendatangkan komplikasi jangka masa panjang yang lebih membimbangkan.

 Risau terhadap kaedah C-section

Kaedah C-section atau Cesarean adalah proses melahirkan yang sudah menjadi kebiasaan masa kini. Namun begitu, kebanyakan ibu hamil masih risau terhadap prosedur, kesan dan risiko pembedahan ini. Anda boleh bertanya kepada doktor anda jika terdapat sebarang cara untuk mengelakkan pembedahan ini. Sekiranya tiada, anda perlu tenang dan mempercayai doktor anda. Dalam beberapa kes, pembedahan Cesarean adalah jalan yang terbaik sekiranya bayi dalam kandungan anda terlalu besar untuk saiz badan anda atau bayi anda berada dalam kedudukan posisi yang tidak normal semasa melahirkan. Selain itu, bukaan serviks yang tidak cukup juga memerlukan anda melakukan pembedahan ini.

 Risau terkeluar najis ketika melahirkan

Meskipun tidak terlalu bahaya seperti kerisauan yang lain, kerisauan ini membuatkan ibu hamil menjadi malu. Kebanyakan ibu hamil terlalu malu untuk membincangkan perkara ini dengan doktor atau individu lain. Hakikatnya, keadaan ini boleh terjadi dan tidak perlu dirisaukan. Ini kerana keadaan ini adalah sangat normal sekiranya anda bersalin secara normal. Anda juga perlu tahu bahawa pasukan perubatan seperti doktor dan jururawat sudah biasa dengan keadaan ini yang mereka anggap sudah sebati dalam kehidupan mereka sebagai pakar perubatan.

Apakah perbezaan bersalin secara normal atau pembedahan caeserean?

Setiap individu wanita yang mengandung, mengimpikan proses bersalin atau kelahiran yang mudah dan singkat tanpa sebarang komplikasi – berdepan dengan beberapa kontraksi, proses meneran dan lahirlah seorang bayi yang comel – namun, malangnya, tidak semua proses kelahiran akan berjalan lancar seperti itu. Sesetengah bayi mungkin terpaksa dan perlu dilahirkan melalui kaedah pembedahan caeser (
C-section)
. Jika anda berharapkan untuk melalui proses kelahiran normal, berikut mungkin dapat membantu anda untuk memahami bagaimana dan mengapa kaedah pembedahan caesar dilakukan dan ia mungkin boleh dianggap sebagai persediaan jika proses bersalin dan kelahiran normal tidak dapat dilakukan seperti yang anda inginkan. Walau apapun proses kelahiran dan bersalin yang perlu anda lalui, yang paling utama adalah keselamatan anda dan bayi, perlu diutamakan.

Apakah itu pembedahan caesarean?

Pembedahan caesarean atau
C-section
 adalah pembedahan yang dilakukan terhadap wanita hamil dan melibatkan pemotongan perut dan rahim untuk melahirkan bayi. Pembedahan ini dikategorikan kepada dua iaitu:

 Pembedahan caesarean elektif

Pembedahan ini adalah dirancang dan dijadualkan terlebih dahulu sebelum anda mengalami sakit bersalin.

 Pembedahan caesarean kecemasan

Pembedahan ini tidak dirancang dan boleh berlaku sekiranya berlaku komplikasi serius terhadap anda dan juga bayi ketika proses kelahiran.

Dalam kebanyakan kes, pembedahan caesarean ini berlaku tanpa dirancang. Sekiranya anda dimaklumkan oleh doktor untuk melakukan pembedahan ini, jangan panik dan segera menyiapkan diri untuk melakukannya kerana pembedahan ini mempunyai tahap keberhasilan yang sangat tinggi. Namun begitu, pembedahan ini sebenarnya tidak boleh dilakukan banyak kali kerana akan meningkatkan risiko anda mempunyai masalah kehamilan kelak.

Apakah risiko melakukan pembedahan caesarean lebih daripada satu kali?

Sekiranya anda melakukan pembedahan ini lebih daripada satu kali untuk melahirkan anak, terdapat beberapa risiko yang mungkin berlaku pada anda. Antaranya:

Plasenta previa
 (uri di bawah)

Plasenta accreta
 (uri melekat)

Hysterectomy
 (pembedahan membuang rahim)

Risiko-risiko ini akan lebih tinggi bergantung kepada berapa banyak kali anda melakukan pembedahan caesarean. Selain itu juga, akan berlaku banyak masalah keibuan dan kehamilan selepas melakukan pembedahan caesarean seperti kecederaan usus, sista, pendarahan, ketidaksuburan, kebergantungan kepada mesin ventilator dan kemungkinan dimasukkan ke dalam unit kecemasan hospital (ICU) selepas pembedahan dilakukan.

Dalam pada itu lagi, pembedahan caesarean ini sukar untuk dilakukan sekiranya sudah terdapat parut lama akibat pembedahan yang sama. Pembedahan ini sememangnya akan meninggalkan parut. Semakin banyak pembedahan caesarean pernah dilakukan, semakin banyak parut yang ditinggalkan. Ini akan menyebabkan pembedahan seterusnya menjadi sukar dikendalikan.

Berapa kali pembedahan caesarean boleh dilakukan?

Menurut pakar, pembedahan caesarean yang pertama atau kedua kali tidak akan mendatangkan mudarat yang teruk kepada si ibu. Namun begitu, pembedahan caesarean kali ketiga, keempat dan seterusnya akan mengundang pelbagai risiko kesihatan berkenaan keibuan dan kehamilan. Ini menunjukkan bahawa pembedahan caesarean yang dilakukan banyak kali sememangnya akan mengundang bahaya kepada wanita yang melakukannya.

Sebenarnya, tiada jawapan jelas mengenai angka tepat berkenaan berapa kali boleh melakukan pembedahan caesarean. Namun begitu, sudah jelas bahawa pembedahan ini selamat untuk dilakukan buat kali pertama dan kedua. Oleh itu, jika anda berhasrat untuk melahirkan anak melalui prosedur ini buat kali ketiga, keempat dan seterusnya, anda wajar berbincang terlebih dahulu dengan pakar perubatan.

Kelebihan dan kekurangan proses kelahiran normal buat ibu

Kelahiran normal atau melalui faraj, turut boleh mendatangkan beberapa risiko kepada ibu. Antaranya, kulit dan tisu sekitar faraj boleh meregang dan terkoyak ketika janin bergerak untuk melalui saluran kelahiran, iaitu faraj anda. Jika regangan atau koyak adalah agak kronik, anda mungkin memerlukan jahitan atau jika tidak, ia boleh meyebabkan kelemahan atau kecederaan pada otot pelvik yang berfungsi mengawal air kencing dan fungsi ususnya.

Terdapat kajian yang mengatakan, individu wanita yang melahirkan bayi melalui faraj atau proses bersalin normal, cenderung untuk berdepan masalah usus atau inkontinens kencing berbanding wanita yang melalui proses bersalin
C-section.
Ini kerana mereka akan cenderung untuk membuang air kencing apabila batuk, bersin atau ketawa. Selain itu, selepas bersalin melalui faraj, mereka juga berkemungkinan akan mengalami kesakitan yang berlarutan pada bahagian perineum, iaitu kawasan antara vagina dan dubur.

Tempoh selepas Bersalin

Selepas melahirkan bayi, anda perlu lebih berhati-hati memandangkan tubuh anda berada pada keadaan paling rapuh semasa tempoh postpartum atau selepas bersalin, terutama jika anda menjalani kelahiran pembedahan C-section. Selain mengalami kesakitan fizikal, emosi anda juga akan melalui beberapa fasa berbeza yang mungkin akan berlangsung beberapa hari atau menghantui anda dalam tempoh yang lama.

Apa itu postpartum?

Semasa minggu pertama selepas anda melahirkan bayi, tubuh anda masih dalam proses penyembuhan dan menyesuaikan diri dengan fasa tidak hamil. Tempoh ini dipanggil postpartum (selepas bersalin), di mana tubuh anda akan melalui pelbagai perubahan sepanjang proses pemulihan badan anda. Antara tempoh 2 hingga 6 minggu selepas kelahiran, doktor anda akan membuat temujanji untuk memeriksa kadar penyembuhan dan kesihatan anda secara keseluruhan.

Apa yang berlaku kepada tubuh anda semasa tempoh selepas bersalin?

Semasa tempoh ini, tubuh anda selalunya akan rasa sakit dan lesu. Anda akan mengambil masa selama 4 hingga 6 minggu untuk kembali pulih dan rasa kembali bertenaga. Walau bagaimanapun, jika anda bersalin secara pembedahan C-section, anda mungkin perlu mengambil tempoh yang lebih lama untuk pulih.

Semasa postpartum, anda mungkin akan mengalami simptom-simptom seperti di bawah pada tubuh anda:

Bengkak

Pendarahan faraj

Kesakitan faraj

Bengkak payudara

Kekejangan

Masalah pundi kencing

Masalah pergerakan usus

Rambut menipis

Kehilangan pigmentasi kulit

Kemurungan selepas bersalin

Bagaimana untuk anda cepat sembuh, secara fizikal dan juga mental?

Berikut beberapa cadangan untuk membantu anda menangani simptom selepas bersalin:

Jangan terlalu risau

Cuba untuk meridap atau tidur semasa bayi anda tidur

Minta bantuan dan sokongan daripada pasangan melakukan kerja penjagaan bayi dan rumah

Biarkan ahli keluarga anda menjaga anda, melakukan kerja-kerja rumah dan membawakan anda makanan sehingga anda benar-benar pulih dan boleh melakukannya sendiri

Minta bantuan ahli keluarga untuk menjaga anak anda yang lain (jika ada)

Minum banyak air terutama jika anda menyusukan bayi

Bagaimana postpartum boleh menjejaskan emosi anda?

Beberapa minggu terawal selepas kelahiran, anda mungkin rasa teruja dan letih pada masa yang sama. Di samping gembira dengan kehadiran bayi comel anda, anda juga boleh berasa terlalu penat kerana kurang tidur dan juga sedang menyesuaikan diri memikul satu lagi tanggungjawab baharu.

Ramai wanita yang melalui fasa emosi yang dipanggil “baby blues’ semasa beberapa hari terawal selepas bersalin. Puncak fasa ini biasanya pada hari keempat dan mereda dalam masa kurang daripada dua minggu. Walau bagaimanapun, jika anda mengalami
blues
 lebih daripada tempoh tersebut, atau anda berasa ingin mencederakan diri sendiri atau bayi, segera berjumpa dengan doktor anda. Anda mungkin mengalami kemurungan selepas bersalin atau meroyan.

Hello Health Group
 tidak menyediakan nasihat perubatan, diagnosis, atau rawatan.

Anda mungkin berminat untuk membaca artikel:

Rahsia Proses Bersalin Normal

Makanan untuk Ibu Berpantang (Bahagian 1)

Makanan untuk Ibu Berpantang (Bahagian 2)


7 Makanan Yang Bagus Untuk Pesakit Kanser, Baru Tenaga Bertambah Baik!

Pemakanan seimbang
 adalah baik untuk penjagaan kesihatan. Namun bagi mereka yang menghidap kanser, ini adalah 7 makanan untuk pesakit kanser yang terbaik dan boleh dicuba untuk mengurangkan perkembangannya.

Untuk mendapatkan lebih banyak info tentang Kanser, sila dapatkannya
di sini.

Rawatan kanser

Rawatan kemoterapi, radiasi dan pelbagai lagi jenis rawatan untuk merawat kanser boleh menjejaskan tahap kesihatan dan kecergasan badan anda.

Malah anda mungkin mendapati rawatan yang anda lalui turut menjejaskan deria rasa dan juga selera makan anda.

Jadi anda perlu memilih dan merancang
diet pemakanan yang sihat dan seimbang
untuk memberikan dan mengembalikan tenaga kepada anda untuk lebih kuat menempuhi hari anda. Berikut adalah beberapa makanan untuk pesakit kanser.

Pilihan makanan untuk pesakit kanser

Sayuran berdaun hijau

Makanan untuk pesakit kanser yang pertama adalah sayuran hijau yang merupakan asas yang baik untuk sebarang jenis diet sihat kerana ia kaya kandungan vitamin, mineral, antioksidan dan enzim, malah rendah kalori, lemak dan natrium serta toksin lain.

Terdapat pelbagai jenis sayuran berdaun, antaranya bayam dan salad romaine – kaya dengan antioksidan yang dipercayai dapat melawan kanser, vitamin C dan beta-karoten (dari jenis vitamin A).

Sayuran
cruciferous

Antara contoh sayuran dalam kumpulan ini adalah seperti kubis, bunga kubis dan brokoli – dikenali sebagai pembunuh kanser yang kuat dan
sumber makanan vitamin C yang terbaik
.

Kaya dengan glutation – antioksidan utama yang dapat membantu melindung badan dari radikal bebas.

Mengandungi
isothiocyanate
 – berperanan untuk mencegah kanser –
sulforaphane
 dan
indole –
 dua jenis antioksidan dan stimulator enzim detoksitifikasi yang melindungi struktur DNA.

Buahan beri

Buahan beri seperti beri biru, rasberi, ceri, strawberi dan beri hitam – kaya kandungan antioksidan, sumber tenaga vitamin C, vitamin A,
acid gallic
 – agen antikulat/antivirus yang berkuasa
meningkatkan sistem imun.

Buahan beri juga kaya dengan antioksidan
proanthocyanidin
yang dipercayai bersifat anti-penuaan dan mampu mengurangkan kerosakan yang disebabkan radikal bebas.

Jom cuba mencapai target anda dengan menggunakan kalkulator BMI kami,
di sini.

Buah dan sayuran yang berwarna terang

Percayalah warna juga memainkan peranan penting. Buahan seperti oren, ubi keledek, labu dan lobak, merupakan antara pilihan sayuran dan buahan yang mempunyai pigmen warna terang menunjukkan ianya kaya dengan fitokimia – terutamanya antioksidan karotenoid.

Karotenoid –
alpha-karoten, beta-karoten, lycopene, lutein, cryptoxanthin
 – adalah derivatif vitamin A yang banyak terkandung dalam buahan sitrus, ubi keledek, labu, beri dan tumbuhan lain.

Herba dan rempah segar

Kunyit, sebagai contoh, mengandungi ramuan aktif, kurkumin
, yang mempunyai peranan dalam diet anti-kanser dengan dikatakan dapat mengurangkan saiz ketumbuhan dan melawan kanser usus dan payudara.

Herba lain seperti hali, bawang putih mentah,
thyme, cayenne pepper,
 oregano, basil dan pasli – juga antara herba yang baik untuk digunakan dalam pelbagai resepi masakan.

Makanan untuk pesakit kanser – Cendawan

Terdapat pelbagai variasi cendawan yang kaya dengan pelbagai faedah, rasa dan bentuk
 – tetapi kesemuanya dikenali dapat membantu mempertingkatkan imun dan melawan kanser.

Makanan untuk pesakit kanser – Ikan berlemak

Ikan seperti salmon, tuna dan sardin merupakan sumber protein utama dan kaya nutrisi.

Ia mengandungi omega-3 yang dapat menjaga otot, vitamin B12 membantu proses menghasilkan sel darah merah, dan vitamin D sebagai komponen kesihatan tulang yang penting.

Pemilihan makanan terbaik untuk pesakit kanser adalah penting dalam menjaga tahap kesihatan dan mengurangkan risiko atau perkembangan kanser.

Makanan yang rendah kalori dan kandungan gula tetapi tinggi kandungan serat dapat membantu anda mengawal berat kerana ia adalah salah satu cara untuk mengurangkan risiko kanser.


Perkara Tidak Patut Buat Ketika Perut Kosong, Anda Yang Akan MERANA Nanti!

Pernahkah anda mengalami situasi di mana
 lewat makan perut masuk angin
? Ketika perut kosong, ada beberapa perkara yang anda tidak boleh buat. Terus baca artikel ini untuk tahu lebih lanjut!

Untuk mendapatkan lebih banyak info tentang Sistem Penghadaman, sila dapatkannya
di sini.

Elakkan perkara ini ketika perut kosong semasa berbuka puasa

Lewat petang hampir waktu berbuka
 semua orang sudah bersedia dengan makanan masing-masing. Malah tidak sabar untuk terus menikmati hidangan.

Namun, segera berbuka tidak semestinya anda perlu menghabiskan makanan secara terburu-buru dan bagi yang menghidap penyakit tertentu anda perlu menitikberatkan
pengambilan makanan semasa berbuka
.

Berikut beberapa perkara yang tidak patut anda lakukan ketika perut penuh angin terutamanya semasa puasa.

Pengambilan ubat yang tertentu

Sesetengah ubat perlu diambil
ketika perut penuh angin
, tetapi sesetengahnya tidak.

Dan anda perlu mengelakkan daripada melakukannya kerana ia berpotensi mengakibatkan pendarahan gastrik, dan juga akan mengurangkan keberkesanan ubat.

Perkara terbaik yang perlu dilakukan semasa mengambil ubat pada waktu pagi adalah untuk mencuci dengan banyak air.

Jadi pada bulan Ramadan
 anda perlu berbincang dengan doktor waktu dan dos yang bersesuaian supaya tidak menjejaskan tahap kesihatan anda.

Kebiasaannya anda dinasihatkan mengambil ubat-ubatan selepas berbuka atau sebelum tidur.

Elak bersenam ketika perut kosong

Ramai orang mendapati bahawa bersenam semasa berpuasa adalah lebih baik untuk menghilangkan lemak.

Tetapi pada hakikatnya, dengan hanya sedikit bahan bakar dalam diri anda dapat menghasilkan output tenaga yang jauh lebih tinggi.

Tetapi ketika berpuasa anda dinasihatkan untuk
melakukan beberapa bentuk senaman
 aerobik seperti jogging daripada melakukan senaman yang memerlukan tenaga yang banyak.

Minum air kopi

Berbuka puasa dengan kopi
 adalah sangat tidak digalakkan kerana ia membuatkan perut anda melepaskan jus gastrik pada perut penuh angin dan seterusnya menyakitkan mukosa perut.

Tetapi sekiranya
anda seorang penagih kopi
 yang ingin menikmatinya, sebaiknya anda meminumnya selepas 2 jam kerana badan akan menyesuaikan tahap glukosa darah ketika itu.

Walau bagaimana pun, minum secawan pada waktu sahur akan membuatkan anda dehidrasi selama seharian berpuasa.

Minum jus citrus

Jus buah-buahan citrus antara pilihan utama bagi
kebanyakan orang yang berpuasa
 bagi mendapatkan kesegarannya dan sekali gus menghilangkan rasa pahit mulut.

Namun, asid dan serat yang terkandung dalam buah-buahan citrus boleh merengsa perut anda, yang mana sangat berbahaya bagi
mereka yang mengalami gastritis
.


Bagaimana Ingin Mengatasi Perasaan Gemuruh?

Setiap orang pasti pernah mengalami perasaan gemuruh sama ada semasa temu duga, hari pertama bekerja, berjumpa orang ternama atau memberikan ucapan awam. Mari kita lihat apakah tip yang boleh dilakukan untuk mengurangkan rasa gemuruh.

1. Gemuruh ialah perasaan normal

Jangan bimbang, semua orang mengalami perasaan yang sama dalam keadaan tertentu. Jika anda lihat orang yang memberikan ucapan awam dengan sangat hebat dan berkeyakinan, mereka sebenarnya juga mengalami perasaan gemuruh walaupun setelah berkali-kali melakukan hal yang sama. Anda tidak keseorangan!

2. Sediakan diri anda dengan ilmu pengetahuan

Rasa bimbang dan gemuruh datang apabila terdapat ketidakpastian tentang apa yang akan berlaku. Jika anda bakal menghadiri temu duga contohnya, cuba dapatkan soalan-soalan biasa yang akan ditanya oleh penemu duga terbabit. Ia akan memberikan anda lebih keyakinan dan persediaan.

3. Buat persediaan dan latihan

Jangan lakukan sesuatu tanpa persediaan dan latihan meskipun anda mungkin telah melaluinya banyak kali. Dalam pengucapan awam misalnya, siapkan skrip dan cuba berlatih bercakap di hadapan cermin atau rakan anda. Sekurang-kurangnya, anda akan dapat lihat di mana kekurangan yang perlu diperbaiki sebelum acara sebenar.

4. Kenal pasti apakah yang membuatkan anda gemuruh

Kemudian, tuliskan perkara tersebut di atas kertas. Ada perkara yang anda boleh ubah dan ada pula sebaliknya. Berikan fokus terhadap perkara yang anda boleh kawal dan abaikan hal yang di luar kawalan anda. Contohnya dalam ujian lisan, anda tahu bahawa akan bakal diperiksa oleh pemeriksa yang garang dan cerewet. Jangan terlalu memikirkan dengan sifat pemeriksa tersebut tetapi cuba cari jalan yang boleh memikat hari beliau.

5. Datang awal

Jika boleh, jadilah orang pertama yang sampai di tempat tersebut. Ia akan memberikan masa untuk anda bertenang dan mengenal tempat. Selain itu, anda dapat mengelakkan orang ramai daripada memandang anda jika tiba lewat dan menambah perasaan gemuruh tersebut.

6. Dapatkan sokongan

Minta nasihat dan kata-kata sokongan daripada ahli keluarga, pasangan, atau rakan anda. Sokongan mereka akan membuatkan anda lebih tenang dan yakin.

Akhir sekali, serahkan segalanya kepada Tuhan dan laluinya dengan penuh yakin. Apa pun hasilnya, anda telah berusaha dan itu sudah cukup baik.


Ada 6 Jenis Vitamin Utama Yang Bagus Untuk Kulit, Bukan Vit C & D Sahaja Ya!

Ramai yang percaya kunci utama bagi mendapatkan
 kulit yang sihat dan cantik
 adalah hidrasi dan ia memang benar. Namun, jangan lupa untuk memanfaatkan variasi jenis vitamin untuk kulit agar ia lebih kuat di luar dan dari dalam! Tetapi, jenis mana yang bagus ya?

Untuk mendapatkan lebih banyak informasi tentang Kesihatan Kulit, anda boleh klik
di sini.

Kenapa vitamin untuk kulit itu penting?

Penjagaan kulit adalah satu perkara yang bukan sahaja perlu menjadi keutamaan malah kewajipan memandangkan
 kulit itu sendiri merupakan organ
 pada tubuh badan yang paling besar.

Disebabkan itu, ramai juga yang telah
mengamalkan rutin penjagaan kulit
 bermula dengan produk pencuci, pelembap, toner, serum, esen, pelindung matahari dan berakhir dengan mekap.

Malangnya, majoriti individu hanya mengutamakan penjagaan kulit pada aspek luaran tetapi tidak dalaman di mana mereka cenderung mengabaikan pemakanan dan pengambilan suplemen.

Khususnya vitamin untuk kulit, individu wajar mendapatkan nutrisi yang terbaik daripada sumber makanan, minuman dan suplemen agar organ terbesar ini akan kekal lebih sihat dan cantik.

Baca lagi artikel berkaitan:

Apakah Maksud Kulit Yang Sihat & Cantik? Ini Rahsia Untuk Mendapatkannya!

Teringin Punya Kulit Wajah Persis Selebriti Korea? Jom Amal 7 Rutin Rahsia Ini!

Kami Bongkar 6 Rahsia Mudah Untuk Dapat Kulit Muka Persis Artis KOREA!

Persoalannya, jenis mana yang bagus untuk
kesihatan dan kecantikan kulit
 anda? Jom terus baca!

Jenis mana yang bagus untuk kulit anda?

Seperti yang ramai sudah sedia maklum, terdapat pelbagai jenis vitamin yang wujud di dalam makanan, minuman serta suplemen dan kesemuanya akan memainkan peranan penting tersendiri.

Di antara variasi vitamin tersebut, sudah tentu terdapat jenis yang bagus buat kulit anda termasuk:

Vitamin B

Walaupun agak kurang popular, namun ia adalah antara jenis vitamin yang agak kompleks dengan pelbagai kategori seperti B1 –
thiamine
, B2 –
riboflavin
, B3 –
niacin
, B5 –
pantothecic acid
, B6, B7 –
biotin
, B9 –
folate
 serta B12.

B3 bagus untuk kesihatan kulit di mana ia mampu menambahkan kekuatan selain mengurangkan kekeringan organ terbesar ini sekali gus membantu melawan
 masalah kulit termasuk ekzema
.

Dalam pada itu, B5 juga biasa digunakan di dalam produk kulit dalam usaha membantu membuat
kulit lebih lembut dan licin
 selain meningkatkan tahap penghidratan yang penting untuk kulit.

Vitamin C

Merupakan vitamin untuk kulit yang paling popular, jenis
vitamin C kaya dengan sifat
 antioksidan yang mampu membantu menghasilkan lebih banyak kolagen agar kulit menjadi lebih kuat.

Dalam pada itu, ia juga dipercayai boleh
membantu individu melawan kanser kulit
 kerana ia bakal mengurangkan kerosakan atau kematian sel dan menyembuhkan tisu-tisu yang telah rosak.

Memang benar ia biasa ditemui dalam diet seharian, namun suplemen mungkin masih diperlukan.

Vitamin D

Terkenal dengan nama vitamin
 daripada sumber cahaya matahari
, ia sangat penting dalam proses penghasilan dan penukaran sel-sel kulit agar organ paling besar ini kekal sihat serta cantik.

Terdapat kajian yang mengatakan kandungan
calcitriol
di dalam vitamin ini boleh mengurangkan keradangan dan kerengsaan kulit bagi
pesakit psoriasis dengan cara
 disapukan di atas kulit.

Selain makanan, minuman atau suplemen, tentu sahaja sumber vitamin D adalah cahaya matahari.

E, vitamin untuk kulit

Vitamin untuk kulit seterusnya adalah vitamin E kerana ia mengandungi mikronutrien yang tinggi antioksidan penting bagi membantu melawan radikal bebas. Dipercayai akan melambatkan proses penuaan alami, ia boleh
mengurangkan kedutan dan kerutan kulit
.

Selain pemakanan, vitamin ini turut boleh terhasil secara semula jadi daripada sebum atau minyak kulit di liang pori kulit. Kesannya, anda boleh mendapatkan
kulit yang jauh lebih awet muda
!

Vitamin F

Sebenarnya, ia bukan daripada keluarga vitamin kerana ‘F’ itu merujuk kepada
 fatty acid
 atau asid lemak yang biasa ditemui di dalam diet tinggi khasiat asid lemak omega 3 atau omega 6.

Menariknya, ia dikatakan boleh membantu
melindungi sistem dan fungsi kulit
 di samping menjadi agen pelembut, pelicin dan pelega semula jadi kulit yang bakal menyegarkan organ kulit.

Vitamin K

Vitamin K biasa dijumpai di dalam sayuran termasuk kailan, kubis, bayam, salad serta banyak lagi sayur-sayur hijau yang segar. Ia sangat penting untuk melancarkan proses penyembuhan.

Dalam pada itu, vitamin ini juga mampu membantu dalam
menghilangkan kesan regangan
, parut, tompokan gelap dan lingkaran hitam di bawah mata sekali gus bagus untuk kulit individu.

Konklusinya, ada banyak jenis vitamin yang bagus buat kulit agar ia sentiasa kekal kuat, sihat dan cantik. Dapatkan informasi dan nasihat lanjut daripada pakar kulit atau pakar diet tentangnya!


Asma: Memahami Perbezaan Setiap Tahap Mengikut Peringkat Umur

Anda kerap berdepan gejala sesak nafas disebabkan penyakit asma. Tetapi adakah anda tahu tahap asma dialami? Dalam artikel ini ada jawapannya.

Untuk mendapatkan lebih banyak info tentang Kesihatan Pernafasan, sila dapatkannya
di sini.

Menghidap asma

Penyakit asma adalah keadaan kesihatan yang menyebabkan kesukaran bernafas.

 Kesukaran ini disebabkan oleh saluran pernafasan yang menyempit dan membengkak.

Asma juga mengakibatkan penghasilan lendir atau mukus dalam
 saluran pernafasan anda.
 Asma menyebabkan anda berdehit, sesak nafas, dan batuk.

Baca juga:

Menurut laporan Pertubuhan Keihatan Dunia (WHO), kebanyakan kes asma berkaitan kematian berlaku di negara berpendapatan rendah dan sederhana.

Sekitar 235 juta orang kini menderita penyakit asma, dan ia adalah penyakit biasa dalam kalangan kanak-kanak.

Mengikut anggaran terkini WHO
 yang dikeluarkan pada Disember 2016, terdapat 383 ribu kematian akibat asma dilaporkan pada tahun 2015.

Bagaimana mengukur tahap asma seseorang?

Seperti kebanyakan penyakit lain, penyakit ini juga terbahagi kepada beberapa tahap atau peringkat.

Rawatan asma
 seseorang adalah berdasarkan tahap betapa kronik atau kritikal keadaannya.

Ini bermakna doktor akan menilai dan mengklasifikasikannya mengikut garis panduan terkini untuk menguruskan asma bagi orang dewasa, remaja atau kanak-kanak.

Berikut adalah klasifikasi asma
 bagi dewasa, remaja dan kanak-kanak.

Mengawal penyakit asma

 Serangan ini terjadi apabila lapisan saluran bronkial membengkak.

Ini menyebabkan
saluran pernafasan sempit
dan mengurangkan aliran udara masuk dan keluar daripada paru-paru.

Menurut WHO,
faktor risiko paling tinggi untuk asma
adalah kombinasi genetik dengan pendedahan alam sekitar terhadap bahan dan partikel yang dihirup.

Penyakit asma boleh dikawal dengan bantuan ubat yang berfungsi mengelakkan pencetus merengsakan saluran pernafasan.

Selain itu,
asma ringan mungkin mempunyai peningkatan dalam tahap kroniknya
, anda harus mengikuti pelan rawatan yang diberikan oleh doktor anda dan menjalani pemeriksaan berkala.


Pendarahan Awal Kehamilan Normal Atau Tidak? Ini Cara Tentukannya

Bagaimana untuk mengetahui sama ada darah keluar ketika hamil itu normal atau berbahaya? Ikuti artikel ini untuk penjelasan lebih lanjut.

Untuk mendapatkan lebih banyak info tentang Kehamilan, sila dapatkannya
di sini.

Mengapa keadaan darah keluar ketika hamil boleh terjadi?

Pendarahan faraj semasa hamil

trimester pertama
 adalah perkara biasa.

Dianggarkan lebih 20% kehamilan mengalami pendarahan ringan atau tompokan darah semasa mengandung dan kebanyakan mereka yang berdepan situasi ini dapat melalui kehamilan sihat.

Pendarahan implantasi

Selalunya punca darah keluar semasa hamil yang berlaku adalah tidak berbahaya walaupun sebelum seseorang individu tersebut menyedari diri sedang mengandung.

Biasanya pendarahan ini terjadi apabila telur yang disenyawakan melekat pada lapisan rahim. Ia dikenali sebagai
pendarahan implantasi
.

Tanda-tanda pendarahan implantasi adalah pendarahan ringan atau tompokan di sekitar tempoh jangkaan kedatangan haid. Namun tidak semua wanita akan melaluinya.

Baca juga:

Darah keluar ketika hamil: Ini cara kenal pasti pendarahan normal

Darah keluar ketika hamil dalam tempoh 3 bulan pertama kehamilan adalah perkara biasa walaupun ia sering menjadi punca kebimbangan kebanyakan
bakal ibu.

Ramai yang tertanya-tanya berapa banyak pendarahan awal kehamilan yang dianggap normal. Walaupun pendarahan awal mungkin menunjukkan kehadiran masalah yang serius, namun selalunya ia jarang berlaku.

Umumnya istilah tompokan ini biasanya merujuk kepada beberapa titik darah dan tidak menutupi keseluruhan tual
a
 wanita atau
panty liner
. Manakala pendarahan pula adalah aliran darah yang cukup berat sehingga memerlukan pemakaian tuala wanita.

Jika berlaku pendarahan semasa trimester pertama, pakailah pelapik
seluar dalam
 atau tuala wanita supaya anda dapat mengetahui jumlah aliran darah dan boleh memaklumkan kepada doktor.

Tetapi anda tidak disarankan untuk
menggunakan tampon
 atau meruang (douche) semasa mengandung.

Masalah pencetus darah keluar ketika hamil trimester pertama

Pengeluaran hormon semasa kehamilan juga boleh mengakibatkan perubahan pada serviks, menjadikan ia lebih lembut dan terdedah kepada pendarahan.

Di samping itu, polip serviks – pertumbuhan lebihan tisu tidak berbahaya – mungkin terbentuk dan ia mungkin lebih mudah berdarah semasa
berbadan dua.

Dalam kedua-dua kes di atas, tompokan atau pendarahan ringan mungkin tercetus
selepas hubungan seksual
 atau pemeriksaan serviks.

Jangkitan faraj turut boleh mengakibatkan pendarahan faraj secara tiba-tiba semasa kehamilan. Pendarahan itu mungkin disertai dengan keputihan tidak normal.

Punca pendarahan berat semasa awal kehamilan

Pendarahan faraj semasa awal kehamilan kadangkala menunjukkan masalah yang serius, seperti:

Keguguran

Pendarahan, sakit perut dan sakit belakang adalah
tanda biasa keguguran

Pemeriksaan menunjukkan bahawa serviks terbuka

Tisu mungkin tertolak keluar melalui serviks dan faraj

Dianggarkan 15-20% kehamilan berdepan keguguran dalam tempoh 12 minggu pertama usia kandungan

Punca keguguran paling biasa adalah disebabkan kecacatan genetik

Kehamilan molar, punca darah keluar ketika hamil

Merupakan keabnormalan persenyawaan yang mengakibatkan pertumbuhan tisu abnormal dalam rahim

Kehamilan molar
 bukanlah kehamilan biasa, tetapi pertumbuhan dalam rahim membawa kepada gejala tipikal kehamilan awal

Dalam situasi kehamilan molar lengkap hanya terdapat tisu abnormal dalam rahim dan tiada janin

Bagi kehamilan molar separa, terdapat pertumbuhan tisu tidak normal bersama kehadiran janin yang
mengalami kecacatan kelahiran
 teruk

Fetus biasanya ‘dimakan’ oleh pertumbuhan tisu tidak normal dalam rahim dan untuk kehamilan molar tidak akan berlaku perkembangan janin atau kelahiran normal

Tompokan

Sonogram atau ultrabunyi digunakan untuk mendiagnosis kehamilan molar

Pendarahan semasa hamil berpunca daripada #Kehamilan ektopik

Pendarahan faraj ringan dan sakit perut yang semakin meningkat mungkin menunjukkan kehadiran
kehamilan ektopik

Dianggarkan 1 daripada 60 kehamilan akan mengalami keadaan ini

Merupakan kehamilan luar rahim di mana telur yang disenyawakan ditanam di luar rahim – bekalan darah tidak mencukupi untuk mengekalkan kehamilan normal

Untuk kehamilan jenis ini, embrio berada di dalam salah satu
tiub fallopio
. Apabila kehamilan membesar, tiub akan mengembang dan sakit perut akan menjadi teruk

Dalam sesetengah kes, ia boleh memecahkan tiub fallopio sehingga mengakibatkan kehilangan darah yang banyak

Pemindahan darah dan pembedahan kecemasan mungkin diperlukan sebagai penyelesaian segera kepada keadaan yang berpotensi mengancam nyawa ini

Darah keluar ketika hamil punca #Keguguran terancam (
threatened miscarriage
)

Jika seorang wanita mengalami pendarahan semasa trimester pertama kehamilan, kemungkinan untuk berlaku keguguran tidak boleh diketepikan

Gejala keguguran terancam adalah pendarahan dan kekejangan ringan, tetapi serviks masih tertutup dan janin bernyawa

Dalam kebanyakan kes, pendarahan terhenti dan kehamilan berterusan. Namun ada juga yang mengalami pendarahan berterusan dan akhirnya berlaku keguguran

Pendarahan subchorionic

Dalam keadaan ini darah terkumpul di antara kantung kehamilan dan dinding rahim

Ada kalanya, darah beku
dalam rahim
 boleh dilihat semasa pemeriksaan ultrabunyi

Biasanya badan akan menyerap semula bekuan darah ini, namun terdapat juga darah lama atau beku yang mengalir keluar daripada faraj

Pemeriksaan doktor

Apabila berlaku pendarahan semasa hamil – tanpa mengira peringkat kehamilan yang dilalui – adalah wajar untuk melakukan pemeriksaan doktor segera. Ini terutamanya jika pendarahan yang berlaku banyak
seperti haid
 dan disertai kesakitan atau kekejangan.


Tak Susah Nak Kejut Anak Bangun Pagi, Ibu Ini Kongsi 5 Cara Latih Anak Tidur Awal

Jika anak anda seorang yang aktif, pasti agak sukar untuk menyuruhnya tidur awal. Kadangkala sudah tidak tahu lagi apa yang perlu dilakukan supaya anak terbiasa lena awal. Ingin tahu kaedah agar anak anda tidur cepat di rumah? Kami kongsikan di sini beberapa tips tidur awal yang dilakukan oleh ibu muda ini agar anak anda juga boleh membiasakan diri dengan tabiat tersebut.

Untuk mendapatkan lebih banyak info berkenaan Keibubapaan, anda boleh klik
di sini
.

Iman Naufal, aktif dan pandai berkomunikasi

Adik Iman Naufal, 4 tahun, merupakan kelahiran sulung bagi pasangan Puan Nur Madihah dan juga Encik Mohd Hafizi.

Menurut ibunya, Iman Naufal adalah seorang kanak-kanak yang sukakan cabaran dan gemar berkomunikasi dengan orang lain.

Selain itu, Iman Naufal juga sangat suka beraktiviti dan bermain bersama kanak-kanak lain.

Tidur awal penting untuk perkembangan anak

Nur Madihah telah mula membiasakan Iman Naufal
untuk tidur cepat
 setiap malam sejak anaknya masih kecil lagi.

Ini kerana, dia berpendapat bahawa tidur cepat setiap hari sangat penting untuk perkembangan dan tumbesaran anak selain daripada memberikan si kecil pemakanan yang sihat.

Dalam mengajar anaknya tabiat lena awal, Nur Madihah akui bahawa terdapat banyak proses
‘try and error’
 sebelum betul-betul dapat membiasakan anaknya dengan
rutin tidur cepat
 setiap malam.

Walau bagaimanapun, lama-kelamaan anaknya itu sudah terbiasa untuk tidur cepat dan akan masuk ke bilik sendiri apabila sudah sampai waktunya.

5 tips tidur awal yang ibu ini ajarkan kepada anaknya

Berdasarkan temu bual bersama Nur Madihah, terdapat beberapa tip yang digunakan untuk mendidik anaknya tidur awal setiap hari.

Namun, tip ini mungkin hanya sesuai untuk anak anda yang masih tidak bersekolah.

#1. Banyakkan aktiviti fizikal bersama anak pada siang hari

Nur Madihah akan meluangkan masa setiap petang untuk keluar bersiar-siar bersama Iman Naufal di taman permainan.

Dia juga akan membawa anaknya berjalan-jalan ke pusat membeli-belah, ke masjid atau sekadar bermain di halaman rumah.

Apabila si kecil sudah berasa agak penat membuat aktiviti pada siang hari, maka anak akan lebih mudah
untuk masuk tidur pada waktu malam
.

Menurut ibu ini,
anaknya akan tidur
 seawal jam 8 malam kerana sudah penat dan tidak terbiasa tidur pada siang hari.

#2. Wujudkan suasana tenang di rumah pada waktu malam

Cara kedua untuk didik anak tidur cepat pada waktu malam adalah dengan memastikan suasana yang tenang di rumah.

Nur Madihah akan cuba mengurangkan bunyi-bunyian seperti bunyi televisyen atau video yang boleh mengganggu
anak untuk tidur lena
.

Jika anak mudah terganggu dengan pencahayaan rumah yang terlalu terang, ibu bapa boleh cuba memalapkan lampu atau sumber pencahayaan lain yang ada di rumah dan
di dalam bilik tidur anak
.

#3. Hentikan penggunaan gajet apabila waktu tidur sudah hampir

Gajet juga boleh menjadi antara punca anak sukar tidur awal.

Ini kerana, cahaya biru atau
blue light
 daripada skrin gajet boleh menyebabkan mata anak menjadi lebih segar.

Oleh sebab itu, Nur Madihah akan menghentikan penggunaan sebarang gajet kepada anaknya apabila
waktu tidur semakin hampir
.

Jika ibu bapa mahu menggunakan televisyen atau komputer riba pada waktu malam, beri masa kepada anak untuk
masuk tidur
 terlebih dahulu.

Kemudian barulah ibu bapa boleh meneruskan kerja dengan menggunakan komputer riba atau sebarang gajet yang lain.

#4. Bercerita atau alunkan zikir sebelum tidur

Teknik bercerita dan alunan zikir juga sedikit sebanyak boleh
membantu anak untuk tidur
 cepat pada waktu malam.

Ibu bapa boleh cuba membaca kisah-kisah daripada buku cerita atau mengalunkan alunan zikir dengan suara yang rendah dan perlahan agar
anak mudah terlelap
.

#5. Elakkan beri makanan dan minuman manis kepada anak

Ibu ini juga mengurangkan pemberian
makanan bergula
 kepada anak pada waktu malam.

Menurut Nur Madihah,

“
Ada potensi pemakanan yang tinggi gula boleh menyebabkan anak lebih bertenaga dan
sukar untuk tidur malam
. Kurangkan atau elakkan makanan dan minuman bergula seboleh yang mungkin.”

Anak mudah bangun awal bila buat tips tidur awal ini

Nur Madihah akui, apabila
anak tidur cepat
 pada waktu malam, anak juga akan mudah untuk bangun awal pada waktu pagi selain lebih cergas kerana cukup rehat.

Dari sudut emosi pula, anaknya dilihat lebih tenang dan lebih bersedia dengan sebarang aktiviti pada keesokan harinya.

Ini cabaran utama Nur Madihah sewaktu mendidik anak tidur awal

Tidak dinafikan, setiap perkara dalam dunia keibubapaan pasti mempunyai cabarannya yang tersendiri.

Ini termasuklah yang dilalui oleh Nur Madihah sendiri ketika membiasakan anak
untuk tidur cepat
.

 Ujarnya,

“Peringkat awal agak mencabar juga untuk saya memandangkan kedua-dua anak saya mempunyai
kitaran tidur
 yang berbeza pada siang hari. Namun, lama kelamaan saya dapat mengikut rentak waktu tidur mereka.”

Selain itu, sebagai ibu bapa, kita juga perlu sentiasa bertenaga dan cergas agar dapat beraktiviti bersama-sama anak pada waktu siang.

Untuk Nur Madihah sendiri yang menjalankan bisnes
online
 sepenuh masa dari rumah, dia juga perlu mahir menyeimbangkan masa antara aktiviti bersama anak dan juga urusan bisnes setiap hari.

Kesimpulan

Semoga ibu bapa di luar sana mendapat manfaat daripada perkongsian ibu ini dalam mendidik anak
untuk tidur cepat
 setiap hari.

Ia mungkin agak sukar pada permulaannya, namun pasti memberikan kebaikan kepada anak itu sendiri setelah mereka terbiasa dengan rutin tersebut.


Guna Minyak Kelapa Untuk Rawat Mati Pucuk? JANGAN Buat Dulu, Baca Ini!

Di Malaysia, dianggarkan kira-kira
3 juta lelaki menghidap masalah disfungsi erektil (mati pucuk)
. Angka yang memang sangat menakutkan bukan?

Manakan tidak, ia adalah kondisi yang mengakibatkan
lelaki hilang kemampuan dan kekuatan zakar untuk ereksi
 lantas menjejaskan kehidupan seks!

Disebabkan itu, pelbagai cara digunakan untuk merawat masalah ini termasuklah mencuba melalui perubatan moden dan tradisional.

Ada satu cara lagi yang mungkin ramai lelaki belum tahu iaitu menggunakan minyak kelapa.

Adakah ia berkesan? Jom sama-sama kita ikuti artikel ini untuk tahu jawapannya!

Apa itu minyak kelapa?

Sebelum pergi dengan lebih mendalam lagi, wajarlah untuk kita belajar serba sedikit mengenainya terlebih dahulu.

Buat anda yang mungkin belum tahu, minyak kelapa adalah sejenis minyak yang diekstrak dari isirung buah kelapa yang telah masak sepenuhnya.

Ia banyak digunakan untuk keperluan harian seperti gris untuk peralatan dapur, penggilap perabot, pelancar zip, pemula api serta bahan asas dalam industri pembuatan produk kulit.

Jangan terkejut jika kami katakan minyak ini juga ada manfaatnya terhadap kecantikan dan kesihatan individu!

Ada kepercayaan yang mengatakan bahawa
ia juga boleh digunakan untuk rawat mati pucuk
. Benarkah?

Minyak kelapa boleh rawat mati pucuk?

Seperti yang kami katakan pada awal artikel, mati pucuk adalah satu kondisi yang lazim dialami oleh lelaki.

Ia
bukan sahaja akan mengakibatkan masalah ereksi malah juga menyebabkan masalah mental
 ekoran hilang keyakinan dan kepercayaan terhadap kemampuan diri sendiri.

Inilah punca lelaki banyak mengambil ubat sama ada moden atau tradisional tanpa memikirkan kesan sampingan yang mungkin akan terjadi.

Ini termasuklah menggunakan inisiatif termasuklah minyak kelapa.

Untuk pengetahuan anda, minyak ini mengandungi lemak saturasi yang bernama medium-chain triglycerides (MCTs) kira-kira 54%.

Lemak inilah yang dipercayai mampu memberi kesan positif terhadap hormon dihydrotestosterone (DHT).

Jika anda baru pertama kali mendengarnya, ia adalah lebih kurang sama dengan hormon testosteron (T).

Ia juga merupakan salah satu hormon yang
 sangat penting dalam aspek kesihatan seksual seorang lelaki
.

Menurut kajian yang pernah dijalankan terhadap haiwan makmal, MCTs dikatakan mampu merawat kondisi kesihatan akibat kekurangan testosteron seperti keguguran rambut.

Pun begitu, kajian lanjutan masih diperlukan untuk mengetahui sama ada ia juga boleh merawat masalah lain seperti mati pucuk dan berkesan sekiranya digunakan terhadap manusia.

Dalam erti kata yang lebih mudah,
masih belum wujud kajian yang mengesahkan bahawa minyak kelapa boleh rawat mati pucuk
 dan ia mungkin cuma plasebo semata-mata.

Apa alternatif lain lelaki boleh cuba?

Baiklah, sekarang kita sudah tahu bahawa minyak kelapa belum dapat dipastikan berkesan atau tidak untuk merawat mati pucuk.

Bagaimana dengan alternatif lain? Apa yang lelaki boleh cuba untuk tingkatkan kadar hormon testosteron dalam tubuh badan secara semula jadi?

#1. Ashwagandha

Tumbuhan yang banyak terdapat di India dan Afrika ini dikatakan boleh meningkatkan kadar hormon testosteron dalam tubuh badan sehingga 17%.

Bukan itu sahaja, ashwagandha juga adalah antara adaptogen yang sangat kuat dan dipercayai boleh mengurangkan tahap kortisol dan stres individu.

Ini adalah bagus untuk meningkatkan peluang lelaki menyelesaikan masalah ereksi mereka namun kajian lanjutan dan konsultasi doktor masih lagi diperlukan.

#2. Ambil lemak lebih banyak

Kalian harus tahu bahawa tidak semua lemak adalah jahat kerana wujud juga
makanan yang mengandungi lemak baik atau high-density lipoproteins (HDL)
.

HDL ini dipercayai mampu memainkan peranan penting dalam meningkatkan kadar hormon utama dalam tubuh badan termasuklah testosteron.

Menurut kajian, kurang pengambilan makanan berlemak boleh menyebabkan penurunan kadar testosteron sehingga 12%, jadi ini adalah penting.

Selain membantu menyelesaikan masalah mati pucuk, ia juga sangat sesuai diambil oleh mereka yang ada masalah berat badan dan tekanan darah.

#2. Waktu tidur lebih stabil

Selain perubatan dan pemakanan, waktu rehat juga sangat penting untuk meningkatkan kadar hormon dalam tubuh badan.

Kebanyakan pakar percaya bahawa
individu dewasa perlu tidur sekurang-kurangnya 7 ke 8 jam pada setiap malam
.

Jika tidak, pelbagai hormon dalam tubuh badan anda termasuklah testosteron akan terjejas dan berkurang.

Menurut kajian, ketidaktentuan waktu tidur boleh menurunkan kadar hormon testosteron sebanyak 15%.

Maka sila jaga waktu tidur anda untuk kesihatan seksual dan tubuh badan secara umumnya yang lebih baik!

Konklusinya, minyak kelapa mungkin tidak akan memberikan apa-apa impak untuk merawat masalah mati pucuk dan ia hanyalah sekadar plasebo semata-mata.

Sebaiknya, sila berjumpa doktor untuk sesi konsultasi bagi menyelesaikan apa-apa masalah berkaitan kesihatan seksual dan tubuh badan secara umumnya.


Nak Cabut Bulu Hidung Jangan Terus Tarik Saja, BAHAYA! Ada Kaedah Lebih Selamat, Cuba Ini

Semua orang yang hidup di muka bumi ini
lahir dengan rambut dalam ruang nasal
 – dikenali sebagai bulu hidung.

Kewujudannya mempunyai fungsi tersendiri yang tertentu namun mungkin masih belum ramai mengetahui mengenai rambut ini.

Pun begitu, keberadaannya juga mungkin akan menampilkan imej yang serabai dan serabut lebih-lebih lagi jika ia terlalu banyak.

Persoalannya, bagaimana untuk buang bulu hidung yang mungkin sangat mengganggu ini? Jom sama-sama kita ikuti artikel ini dengan lebih mendalam lagi!

Kenapa bulu hidung wujud?

Sebelum pergi dengan lebih lanjut, rambut ini adalah satu bahagian pada tubuh badan yang wujud dalam lubang hidung setiap individu.

Ia sebenarnya berfungsi sebagai salah satu
sistem pertahanan tubuh badan manusia
 untuk menghalang bendasing daripada masuk.

Antara bendasing yang sangat berbahaya adalah habuk, debu dan serangga kecil kerana ia muat untuk masuk ke dalam hidung.

Sekiranya bendasing yang dinyatakan ini berjaya memasuki rongga hidung, maka kalian berisiko mendapat jangkitan dan alahan.

Selain itu, kalian juga perlu tahu bahawa ia wujud untuk memastikan atau mengekalkan kelembapan udara yang masuk dan keluar bagi tujuan pernafasan.

Ini kerana udara yang terlalu kering akan
membuat hingus dan kahak terhasil
 selain meningkatkan risiko lubang hidung tercedera lalu berdarah.

Meskipun kewujudannya banyak fungsi, kadangkala ia mungkin akan tampak serabai dan serabut!

Ini terutamanya jika bulu hidung itu terlalu banyak, panjang dan terkeluar dari hidung bukan?

Buang bulu hidung itu selamat atau tidak?

Sebelum membuangnya, maka adalah wajar untuk soalan yang sangat penting ini dijawab terlebih dahulu.

Jawapan mudahnya adalah ya, perbuatan membuang bulu hidung ini adalah selamat selagi ia dilakukan dengan etika dan cara yang betul.

Anda juga masih perlu ingat bahawa rambut ini berfungsi mengelakkan bendasing daripada masuk lantas mengurangkan risiko jangkitan dan alahan.

Jadi ia masih perlu wujud dalam kuantiti yang mungkin tidak begitu banyak namun mencukupi untuk bertindak sebagai penapis atau pelindung.

Jika tidak berwaspada, akan berlaku beberapa komplikasi jika rambut dalam hidung ini dibuang termasuklah:

Kesakitan pada rongga dalam hidung

Kerosakan membran mukus dalam hidung

Rambut tumbuh ke dalam

Tinggi risiko bendasing masuk ke dalam salur pernafasan

Kesimpulannya, tidak salah untuk kalian buang bulu hidung namun ia perlu dilakukan dengan cermat!

Ini cara yang berkesan buang bulu hidung!

Ramai yang sangat gemar mencabut rambut dalam hidung ini kerana ia adalah satu kaedah yang paling mudah dan cepat untuk dilakukan.

Namun ketahuilah bahawa kaedah ini mungkin agak berbahaya kerana ia bukan sahaja menyakitkan malah meningkatkan risiko ia tercabut dengan terlalu banyak.

Oleh itu,
anda mungkin boleh cuba kaedah lain
 seperti berikut:

#1. Memangkas bulu hidung

Kadangkala, anda tidak perlu untuk mencabut namun hanya perlu memangkas rambut yang terdapat di dalam rongga nasal.

Caranya senang sahaja iaitu dengan menggunakan gunting kecil yang juga boleh digunakan untuk memangkas
rambut di kawasan muka yang lain
.

Sebaiknya, sila gunakan gunting yang mempunyai muncung tidak tajam agar ia tidak akan mencederakan kulit anda lantas mengakibatkan kecederaan.

Berikut adalah langkah-langkah yang boleh dipraktikkan:

Berdiri di depan cermin

Hembus hidung untuk mengeluarkan mukus yang keras

Pegang gunting dengan cermat dan dongakkan kepala

Gunting hujung bulu hidung jauh daripada kulit

Hembus hidung untuk mengeluarkan sisa bulu yang tertinggal

Jangan pangkas kesemuanya dan hanya fokus kepada yang jelas sahaja

Jika tidak selesa dengan gunting, anda juga boleh gunakan pemangkas jenis eletrik yang mungkin sedikit mahal namun lebih cepat dan mudah!

#2. Kaedah
waxing
 atau
plucking

Dalam kebanyakan kes, dua kaedah ini adalah tidak digalakkan kerana ia mungkin akan menyebabkan
rambut tumbuh ke dalam
 dan mencederakan kulit.

Jika masih mahu melakukannya, gunakan produk yang telah disahkan oleh Kementerian Kesihatan Malaysia (KKM) dan baca label dengan teliti sebelum guna.

Apa yang menarik mengenai kaedah ini adalah kerana ia akan membuat rambut dalam hidung anda kekal seperti mana yang telah dibuang sebelum itu.

#3. Rawatan laser

Akhir sekali, ada satu lagi
kaedah yang mungkin memerlukan kos yang agak tinggi
 iaitu rawatan laser.

Pun begitu, kaedah ini mungkin agak kontroversi kerana ia boleh mencederakan membran mukus di dalam kaviti nasal meskipun hasilnya adalah agak baik.

Jika kalian bercadang untuk melakukannya, tolong pastikan anda berkunjung ke klinik yang telah disahkan bertauliah dan kredibiliti mereka terlebih dahulu.

Konklusinya, bulu hidung memang boleh tampak serabai dan serabut jika tidak diuruskan dengan baik terutamanya apabila ia terkeluar daripada landasannya.

Namun itu tidak bermakna kalian perlu terus mencabutnya ya? Gunakanlah kaedah-kaedah berkesan yang kami telah nyatakan di atas ini!


Nak Jadi Abang Sado, Boleh Ke Kalau Ambil Suplemen Protein Tapi Tidak Angkat Besi Di Gym?

Ramai individu terutamanya lelaki pasti akan memasang impian untuk mendapatkan tubuh badan yang tegap dan sasa, atau bahasa pasarnya, ‘sado’.

Disebabkan itu, pelbagai suplemen terutamanya dalam bentuk susu protein akan dicuba oleh mereka bagi merealisasikan hasrat murni ini.

Pun begitu, tidak kurang juga yang hanya sekadar mengambilnya tanpa
meluangkan masa untuk bersenam dan berlatih di gimnasium
.

Persoalannya, adakah seseorang itu boleh jadi sado jika ambil susu protein tanpa pergi gim? Jom ikuti artikel!

Apa itu susu protein?

Sebelum itu, wajarlah untuk kita tahu definisi sebenar tentang perkara ini terlebih dahulu.

Buat anda yang mungkin belum tahu, susu protein atau serbuk protein adalah
sejenis suplemen yang diambil sebagai makanan tambahan khususnya bagi penggemar bina badan
.

Suplemen protein ini datang dalam pelbagai bentuk dan antara yang paling popular adalah kasein, soya dan dadih.

Dadih adalah yang paling kerap digunakan oleh individu ekoran sifatnya yang mudah dibancuh dan larut dalam air.

Dalam pada itu, ia juga merupakan
 suplemen yang paling lengkap kerana mempunyai 9 jenis asid amino penting untuk keperluan manusia
.

Kenapa ia banyak diambil oleh penggemar bina badan?

Ini kerana susu protein mempunyai asid amino (leusina) yang memainkan peranan penting dalam menggalakkan pertumbuhan dan pembesaran otot individu.

Selain itu, pengambilannya juga membantu tubuh badan menyerap protein dan pelbagai nutrien lain dari diet seharian bagi perkembangan otot secara semula jadi.

Whey Protein Institute (WPI) menggelarkan serbuk protein ini sebagai ‘piawaian emas’ kerana ia membantu atlet mendapatkan dan mengekalkan jisim badan tanpa lemak serta fizikal yang mantap.

Ambil susu protein tanpa pergi gim?

Baiklah, sekarang kita semua mesti sudah faham definisi sebenar
suplemen atau makanan tambahan
 untuk perkembangan otot ini.

Sekarang, kita beralih pula kepada persoalan utama artikel ini iaitu adakah individu boleh jadi sado jika ambil protein tanpa pergi gimnasium?

Jawapan mudahnya adalah tidak, tubuh badan individu tidak akan berubah menjadi tegap dan sasa jika tiada aktiviti fizikal yang dilakukan!

Ketahuilah bahawa ia hanya sekadar suplemen yang diambil untuk membantu perkembangan otot dan bukan untuk pertumbuhan dan pembesaran otot secara semula jadi.

Apa yang membuat otot pada tubuh badan anda naik sebenarnya adalah hasil daripada aktiviti fizikal anda seperti
mengangkat berat dan menggalas beban di gimnasium
.

Pengambilan serbuk protein ini pula adalah sebagai pelengkap atau penawar untuk membaiki dan membaik pulih otot yang ‘dipecahkan’ melalui senaman dan latihan.

Pun begitu, kami juga tidak kata yang anda tidak boleh ambil susu protein jika tidak pergi gim ya?

Menurut kajian yang dijalankan oleh University of Newcastle, Australia, pengambilan serbuk protein pada waktu sarapan mungkin boleh
mengurangkan risiko diabetes
 selain menambah tenaga, fokus dan tidur yang lebih baik.

Tetapi, mungkin akan timbul masalah lain pula jika ambil suplemen protein tanpa mengunjungi gimnasium!

Anda bukan akan sado, tapi akan gemuk?

Seperti mana yang kita semua sudah sedia maklum, serbuk protein sangat membantu dalam proses menumbuhkan atau membesarkan otot tubuh badan.

Disebabkan itu, ramai penggemar bina badan akan mengambilnya sebagai makanan tambahan yang boleh membantu merealisasikan hasrat mereka itu.

Pun begitu, segalanya mungkin agak mustahil untuk dicapai jika tiada sebarang aktiviti fizikal yang dilakukan untuk ‘memecahkan’ otot terlebih dahulu.

Kesannya,
anda mungkin akan gemuk dan bukan sado
!

Ini kerana susu protein terkenal dengan kandungan kalori yang sangat tinggi, bergantung kepada bahan dan ramuannya.

Segala protein yang masuk ke dalam badan anda tanpa aktiviti fizikal ini akan mencipta lemak dengan bertukar kepada glukosa.

Inilah
punca perut anda membuncit dan lemak mula berkumpul pada tubuh badan
 lantas menjadikan anda kelihatan gempal.

Akibatnya, pelbagai kondisi kesihatan yang lebih teruk mungkin boleh terjadi kepada kalian pula kelak.

Ambil protein jika sudah bersedia untuk aktif!

Konklusinya, tidak salah untuk anda ambil suplemen protein jika malas untuk bersenam atau berlatih di gimnasium.

Cuma kalian perlu ingat bahawa perbuatan ini mungkin akan menambahkan berat badan tanpa efek ‘sado’ yang diidam-idamkan.

Oleh itu, ambil protein jika anda sudah bersedia untuk aktif sahaja ya!

Sebelum itu, berjumpalah dengan doktor atau pakar nutrisi untuk mendapatkan konsultasi tentang impian anda itu terlebih dahulu agar
tubuh badan dapat jadi cantik di samping kuat dan sihat
.


Anak Tak Nak Tidur Malam? Mama, Jangan Bimbang! Try 11 Cara Ini Dulu...

Berdepan situasi anak susah tidur malam pastinya boleh mewujudkan pelbagai masalah terutamanya berkaitan
tumbesaran si kecil.
 Namun usah bimbang, kerana ada cara tidurkan anak yang susah tidur boleh anda cuba.

Untuk mendapatkan lebih banyak info tentang Keibubapaan, sila dapatkannya
di sini.

Mengapa anak susah tidur malam?

Si kecil menangis dan meragam setiap kali dibawa ke
bilik tidurnya
. Apabila tiba di atas katil pula, pelbagai permintaan yang diingininya – semata-mata untuk mengelak daripada tidur.

Mengapa keadaan ini boleh terjadi sedangkan sudah seharian mereka bermain?

Ini umumnya keadaan biasa bagi anak dengan isu sukar tidur malam atau dalam istilah perubatan disebut
Sleep Regression
 – boleh meliputi
waktu tidur siang
 atau malam.

Mereka biasanya akan menahan diri daripada tidur walaupun letih, disebabkan beberapa perkara seperti:

Takut kehilangan sesuatu terutamanya
adik-beradik
 yang lebih tua biasanya beroleh ‘keistimewaan’ untuk tidur lebih lewat

Rasa
takut pada kegelapan

Mengalami masalah untuk melakukan transisi daripada kesibukan siang kepada rutin malam yang lebih perlahan

Penting untuk mengatasi keadaan anak susah tidur malam

Anak kecil memerlukan tempoh tidur antara 11-14 jam sehari. Ia penting untuk memastikan anak mendapatkan waktu rehat di siang dan malam hari yang mencukupi.

Ini kerana anak yang tidak mendapatkan tidur yang diperlukan oleh badan dan minda yang sedang membesar akan lebih
kerap meragam
 dan mudah naik angin.

Mewujudkan tabiat tidur yang sihat dan mengelakkan sebarang rintangan waktu tidur pada si kecil mungkin mengambil masa dan memerlukan kesabaran yang tinggi. Tetapi percayalah ia adalah langkah penting perlu dilakukan
oleh ibu bapa
 untuk kebaikan anak-anak.

Baca juga:

Cara atasi anak susah tidur malam

Situasi anak menolak apabila disuruh tidur adalah lumrah. Berikut adalah beberapa cara yang boleh anda cuba:

Konsisten dengan jadual bangun tidur

Mengikut jadual harian boleh menyebabkan anak menjadi letih pada masa yang sama setiap hari, jadi pastikan anda mematuhi jadual ini sebaik mungkin – walaupun pada hujung minggu.

Elakkan daripada menunggu anak berada dalam keadaan terlalu letih sebelum tidur.

Biarkan anak aktif waktu siang dapat bantu anak susah tidur malam

Biarkan
si kecil aktif
 – berlari keliling taman, bermain atau melakukan apa sahaja untuk membolehkan mereka membakar tenaga secukupnya pada siang hari. Ini menjadikan anak lebih
mudah tidur
 apabila tiba waktunya.

Cipta rutin waktu tidur yang santai

Jadikan waktu tidur sebagai waktu yang amat dinantikan anak dengan mewujudkan rutin menenangkan seperti bercerita, mendodoikannya dan memperbanyakkan pelukan dan ciuman.

Bantu si kecil berehat, antara cara tidurkan anak yang susah tidur

Matikan
semua gajet dan peranti
, elakkan anak menonton televisyen, malapkan lampu dan mainkan lagu lembut serta menenangkan dalam sejam sebelum waktu tidur supaya fasa peralihan tidak begitu dramatik.

Lakukan perkara yang sama – tetapi dalam versi lebih pendek dan diubahsuai – untuk tidur siang.

Berikan masa mencukupi untuk rutin tidur

Pastikan rutin tidur – mandi,
membaca buku
, memeluk dan memberikan ciuman – dapat diselesaikan sebelum waktu tidur anak. Jika sebaliknya, anda mungkin perlu memulakan rutin tidur lebih awal agar tidak melepasi waktu tidur mereka.

Galakkan anak tidur sendiri dengan kesayangannya

Jika anak mempunyai bantal atau selimut kesayangan,
teddy
 kegemaran atau mungkin menginginkan sentuhan peribadi ibu seperti baju T yang anda pakai pada hari tersebut, biarkan mereka untuk tidur bersamanya.

Mempunyai objek kesayangan atau kegemaran di sisi boleh membantu anak susah tidur malam untuk melelapkan mata.

Tidak perlu memaksa anak pejamkan mata segera

Sekiranya anak sudah berbaring di atas katil, anda tidak perlu memaksanya untuk lena dengan segera. Biarkan mereka mendapat
mood
 untuk tidur – mungkin dengan mendengar lagu, membaca buku atau berbual
dengan mainan
 kesayangan.

Anak susah tidur malam? Jangan mengalah!

Anak mungkin akan menangis apabila anda meninggalkan mereka di dalam bilik tidur. Elakkan daripada terus pergi memeriksa keadaannya dengan segera. Tahan keinginan anda itu.

Tunggu 5-10 minit sebelum kembali ke bilik anak, tenangkan mereka dan berikan tepukan lembut di belakang badan sebelum berlalu pergi.
Anak menangis
 lagi? Ulangi proses yang sama sehingga mereka tertidur.

Cara tidurkan anak yang susah tidur #Tindakan pantas

Ada anak yang susah tidur malam akan cuba keluar daripada bilik tidur. Jika ini berlaku, bawa mereka kembali dengan segera. Ulangi sekerap yang perlu.

Jangan bertindak balas dengan perlakuan mereka – jadilah sebosan yang mungkin. Ini kerana anda pastinya tidak mahu anak berfikir bahawa mereka akan memperolehi ganjaran jika keluar daripada bilik tidur.

Tenangkan anak yang mengalami mimpi ngeri

Jika anak terbangun kerana mimpi ngeri, tenangkan dirinya dan yakinkan segalanya dalam keadaan okay. Segera bawa mereka kembali ke bilik tidur.

Anda juga boleh
memberikan pelukan
 atau tepukan lembut pada belakang badan mereka. Tetapi jangan benarkan mereka tidur di bilik anda kerana mereka boleh menjadikan ia sebagai tabiat.

Berikan ganjaran untuk atasi isu anak susah tidur malam

Jika semua cara tidurkan anak yang susah tidur tidak berjaya, beralihlah kepada sistem ganjaran.

Mulakan dengan carta pelekat dan anugerahkan bintang emas untuk setiap waktu tidur tanpa masalah. Berikan sebarang ganjaran jika anak memperolehi 5 bintang. Ulangi langkah yang sama tetapi kali ini untuk 10 bintang pula.

Walaupun pada permulaan ia mungkin sukar untuk dilakukan, namun mengamalkan rutin tidur yang baik adalah penting untuk tumbesaran si kecil.

Tetapi percayalah apabila
anak sudah terbiasa
, anda tidak perlu lagi untuk ‘berperang’ dengan mereka apabila tiba waktu tidur.


Keputihan Bertukar Warna, Bagaimana Nak Tahu Tanda Normal @ Penyakit?

Tahukah anda perbezaan antara keputihan yang normal dan abnormal? Kadangkala, keputihan selepas haid boleh berubah-ubah sifatnya, lantas menyebabkan ramai wanita keliru!

Ya, keputihan adalah proses ‘pencucian’ semula jadi bagi faraj wanita, tetapi, kadangkala perubahan di dalamnya juga boleh menjadi
indikasi masalah lain.

Untuk mengetahui perubahan keputihan yang dimaksudkan, sila ikuti artikel ini dengan lebih lanjut.

Sebelum itu, adalah wajar untuk kalian faham terlebih dahulu apa itu keputihan, teruskan membaca!

Untuk mendapatkan lebih banyak info tentang Kesihatan Wanita, sila dapatkan
di sini
.

Keputihan, apa tu?

Keputihan atau turut dikenali sebagai
leucorrhea
 adalah satu kondisi yang berlaku kepada wanita di mana keluarnya lendir berwarna putih atau seakan-akannya daripada lubang faraj.

Keputihan ternyata bertindak sebagai ‘pencuci’ semula jadi dalam membasmi bakteria-bakteria yang tidak diingini demi melindungi faraj daripada jangkitan dan iritasi.

Disebabkan itu, setiap wanita perlu tahu membezakan
pengeluaran lendir pada faraj
 secara semula jadi dengan penyakit keputihan yang memerlukan rawatan lanjut.

Secara asasnya, masalah keputihan selepas haid terbahagi kepada 2 iaitu keputihan fisiologi (normal) dan keputihan patologi (tidak normal).

Keputihan normal:
 Lelehan lendir normal sering berlaku semasa seseorang wanita itu dalam waktu subur dan sebelum bermulanya kitaran haid

Keputihan bermasalah:
 Disebabkan oleh jangkitan kuman, menunjukkan petanda penyakit seperti lelehan lendir yang kental, berwarna kuning, kelabu atau hijau, berbau busuk dan menyebabkan gatal di sekitar kemaluan

Keputihan selepas haid & sebelum

Kitaran selepas haid anda mempunyai kesan yang signifikan terhadap jenis keputihan yang dialami sepanjang bulan.

Usai haid, antara hari ke-6 hingga 8, jumlah hormon estrogen di dalam tubuh menurun, lantas keputihan menjadi lebih kental, berwarna putih, dan disertai sedikit sisa darah haid.

Pada pertengahan
kitaran menstruasi pula
, anda akan melihat peningkatan
keputihan jernih yang normal
.

Faraj yang semakin ‘basah’ dengan lendiran jernih dan melekit ini menjadi petanda waktu ovulasi, iaitu masa subur yang meningkatkan peluang seseorang wanita untuk hamil.

Tamatnya waktu subur, hormon progesteron pula meningkat. Keputihan selepas haid akan kembali menjadi kental dan semakin lama semakin berkurangan.

Tahukah anda, para wanita lebih cenderung untuk mengalami
 jangkitan faraj
 sebelum atau semasa haid?

Ini kerana keseimbangan pH faraj yang berbeza-beza sepanjang kitaran bulanan anda, menyebabkan tahap asid berada pada titik terendah beberapa hari sebelum dan semasa haid berlaku.

Tanda-tanda lendir keputihan abnormal

Keputihan abnormal merupakan tanda faraj dijangkiti, antara tandanya adalah:

Perubahan warna dan konsistensi

Gatal-gatal, tidak selesa, atau ruam

Sensasi terbakar saat membuang air kecil

Kehadiran darah walaupun tidak didatangi haid

Bau busuk disertai dengan keputihan
 warna kekuningan, kehijauan, atau kelabu

Warna & maksudnya

Keputihan bak putih telur

Keputihan selepas haid ini merupakan indikasi

waktu ovulasi

ataupun masa subur. Keputihan pada wanita pada saat ini kelihatan umpama putih telur kerana bersifat jernih, licin, dan melekit.

Hal ini bertujuan untuk memudahkan sperma bertemu dengan ovum bagi proses persenyawaan.

Keputihan berwarna merah atau coklat

Warna keputihan boleh bertukar menjadi kemerahan atau coklat pada
awal dan penghujung haid
.

Tetapi jika keputihan anda kekal berwarna merah sepanjang bulan, ini boleh menjadi tanda masalah kesihatan, seperti jangkitan,
kitaran haid yang tidak teratur
 atau
spotting.

Keputihan warna kuning

Jika anda alami keputihan yang berwarna kekuningan, ini adalah
tanda jangkitan
 dan ia biasanya tebal disertai bau yang kurang menyenangkan.

Di samping itu, ia turut menjadi tanda anda mendapat
jangkitan kelamin
t
richomoniasis.

Tambah lagi, kebanyakan wanita yang dijangkiti klamidia atau gonorrhea tidak menunjukkan tanda-tanda kecuali keputihan berwarna kuning.

Keputihan berwarna hijau

Keputihan yang berwarna kehijauan merupakan antara
tanda jangkitan faraj yang serius
 dan memerlukan rawatan dengan kadar segera!

Jika ia turut disertai dengan bau yang busuk, ia boleh menjadi
 indikasi anda dijangkiti penyakit

trichomoniasis,
sama seperti keputihan berwarna kuning.

Keputihan berwarna kelabu

Apabila keputihan anda berubah menjadi warna kelabu, temui doktor atau pakar sakit puan dengan segera.

Ini boleh menjadi
tanda
vaginosis bakteria
 (BV),
jangkitan yang kerap melanda para wanita.

Doktor mungkin akan menetapkan salap antibakteria atau
antibiotik oral sebagai rawatan
.

Kesimpulannya, jika anda masih tidak pasti beza keputihan selepas haid normal atau tidak, berjumpalah dengan doktor untuk pemeriksaan lanjut.


Betul Ke Pasangan Kembar Boleh Berhubung Secara Telepati?

Pada tahun 1844, sebuah novel karangan Alexandre Dumas yang bertajuk “The Corsican Brothers” menceritakan mengenai dua pasangan
kembar
 yang terpisah semasa mereka kecil. Menariknya, walaupun mereka terpisah, mereka masih boleh merasai setiap apa yang pasangan mereka rasakan, samada secara fizikal mahupun mental. Jika salah seorang daripada mereka berasa sakit, seorang lagi akan turut mendapat kesakitannya. Adakah ia telepati?

Sekejap! Walaupun ia sekadar novel, adakah benar pasangan kembar mempunyai hubungan telepati yang menyebabkan mereka boleh merasai apa yang dirasai pasangan mereka?

Apakah itu telepati

Sebelum kami menjelaskan kepada berkenaan fenomena tersebut, anda mungkin perlu mengetahui sedikit mengenai apakah yang dimaksudkan dengan telepati. Perkataan telepati ini telah diwujudkan oleh pengasas kepada Society for Psychical Research, Fredric W. H Myers pada tahun 1882. Telepati bermaksud dakwaan komunikasi pemikiran dari satu individu kepada individu lain dengan cara lain selain daripada
deria-deria
 fizikal.

Adakah telepati pasangan kembar benar-benar wujud?

Untuk pengetahuan pembaca setia Hello Doktor, sebenarnya tidak terdapat sebarang kajian saintifik yang menyokong dakwaan kewujudan telepati pasangan kembar. Walau bagaimanapun, hanya terdapat anekdot atau cerita-cerita daripada kejadian sebenar mengenai seseorang yang berlaku, mendakwa kewujudan fenomena ini.

Menurut Dr. Nancy L. Segal, salah seorang penyelidik terkenal berkenaan pasangan kembar, tidak terdapat sebarang bukti empirikal yang menyatakan bahawa pasangan kembar mempunyai persepsi ekstrasensori (ESP) atau kewujudan psikik kembar. Ia juga tidak boleh dibuktikan secara saintifik.

Berkongsi pengalaman hidup

Ada yang mendakwa, pasangan kembar boleh menyambung ayat atau kata-kata pasangan kembarnya yang lain disebabkan mereka boleh memikirkan apa yang difikirkan oleh pasangan masing-masing. Sebenarnya, ia lebih kepada pengalaman yang sering dikongsi atau dilalui bersama-sama berbanding telepati psikik. Ia bukanlah satu perkara yang pelik kerana kedua-duanya telah mengenali antara satu sama lain sejak mereka kecil. Pasangan kembar telah banyak berkongsi pengalaman hidup yang sama, dan ini bukanlah terhad kepada pasangan kembar semata-mata. Ia juga boleh berlaku dalam kalangan adik-beradik, pasangan yang sedang bercinta, suami dan isteri dan juga rakan baik.

Jika anda mendengar cerita-cerita berkenaan pasangan kembar yang boleh
berkomunikasi
 secara psikik, anda mungkin boleh mendengar sahaja, tanpa perlu mempercayainya. Bagaimana mungkin mereka boleh berkongsi pemikiran yang sama, jika DNA atau cap jari mereka juga masih lagi berbeza antara satu sama lain walaupun rupa mereka saling tak tumpah.